YEYINTNGE(CANADA): Friday, June 21\nBY ရဲရင့်ငယ်(ကနေဒါ) ... 6/21/20130အကြံပြုခြင်း\nယာယီသက်သေခံလက်မှတ် ကိုင်ဆောင်ထားတဲ့ဘင်္ဂါလီတွေ မဲပေးခွင့်ရှိနေတာဟာ ကျနော်တို့ မြန်မာနိုင်ငံသားတွေ အားလုံးက အရေးတကြီး အမြန်ဆုံး ဖျက်သိမ်းရမဲ့ကိစ္စပါ။ အခုကြံ့ခိုင်ရေးပါတီက လုပ်ချင်နေတဲ့ ပီအာ အချိုးကျမဲပေးစနစ်နဲ့ ဒီယာယီလက်မှတ်ကိုင်ထားတဲ့ ဘင်္ဂါလီတွေ မဲပေးပိုင်ခွင့်သာ ပေါင်းလိုက်ရင် ၂၀၁၅မှာ လွှတ်တော်ပေါ်မှာ ဘင်္ဂါလီအမတ်တွေ အယောက်၂၀မကဘူး ရောက်လာပါလိမ့်မယ်။\nလွှတ်တော်အမတ်များ နိုင်ငံရေးပါတီခေါင်းဆောင်များအနေနဲ့ နိုင်ငံကို တကယ်ချစ်တယ်ဆိုရင် ဆိတ်ဖမ်းပြီး မယောင်ရာဆီလူး ချစ်တီးခေါင်းသန်းရှာနေမဲ့အစား ဒီကိစ္စကို တိုက်ဖျက်သင့်ပါတယ်။ ဒီမိုကရေစီ ဘိုးအေကြီးတွေဖြစ်တဲ့ အမေရိကန်နဲ့ ယူကေနိုင်ငံမှာတောင် အမြဲတမ်းနေထိုင်ခွင့်ရပေမဲ့ full citizen မဖြစ်သေးသူတွေဟာ မဲပေးခွင့်မရပါဘူး။ မြန်မာပြည်မှာ အမြဲတမ်းနေနိုင်ခွင့်တောင် မရသေးတဲ့ တရားမ၀င် ခိုးဝင်သူတွေဟာ နိုင်ငံရဲ့ အနာဂတ်ကို အဆုံးအဖြတ်ပေးမဲ့ ရွေးကောက်ပွဲမှာ မဲပေးခွင့်ပြုထားသူဟာ လုံးဝ မဖြစ်သင့်ပါဘူး။\nဒီကိစ္စကို ခွင့်ပြုထားသူတွေ၊ တာဝန်ရှိသူတွေ၊ သိပါလျက်နဲ့ ဒီကိစ္စကို မဆန့်ကျင်သူတွေဟာ နိုင်ငံနဲ့လူမျိုးကို သစ္စာဖောက်နေသူ မျိုးချစ်စိတ် နိုင်ငံချစ်စိတ်မရှိသူတွေ အမျိုးသားသစ္စာဖောက်လောက်ကောင်များသာဖြစ်တယ်လို့ဘကတအဖွဲ့က ယုံကြည်ပါတယ်။\nတပ်မတော်သားကိုယ်စားလှယ်များ၊ လွှတ်တော်အမတ်များ၊ နိုင်ငံရေးသမားများနဲ့ ရဟန်းရှင်လူပြည်သူအားလုံးဟာ ခုလို နိုင်ငံရဲ့ အနာဂတ်ကို ဆုံးဖြတ်မဲ့ ရွေးကောက်ပွဲမှာ တရားမ၀င်ခိုးဝင်သူတွေက မဲပေးဆုံးဖြတ်ခွင့်ပေးနိုင်ခွင့်ရထားတာကို ဖျက်သိမ်းနိုင်ဖို့ အမြန်ဆုံး (အမြန်ဆုံး) လုပ်ဆောင်ကြဖို့ အရေးတကြီး နှိုးဆော်လိုက်ပါတယ်။\nယာယီသက်သေခံလက်မှတ် ကိုင်ဆောင်ထားသူသည် ရွေးကောက်ပွဲတွင် ဆန္ဒမဲပေးပိုင်ခွင့် ရှိကြောင်း ပြည်သူ့လွှတ်တော် ရွေးကောက်ပွဲဥပဒေ၊ အမျိုးသားလွှတ်တော် ရွေးကောက်ပွဲဥပဒေ၊ တိုင်းဒေသကြီးလွှတ်တော် (သို့မဟုတ်) ပြည်နယ်လွှတ်တော် ရွေးကောက်ပွဲ ဥပဒေများ၏ ပုဒ်မ ၆ တွင် ဖော်ပြထားသည်ကို တွေ့ရသည်။\nအဆိုပါ ရွေးကောက်ပွဲ ဥပဒေများ၏ ပုဒ် မ ၆ တွင် အောက်ပါ အရည်အချင်းများနှင့် ပြည့်စုံသူများသည် အမျိုးသား၊ အမျိုးသမီး မရွေး၊ ဘာသာမရွေး ရွေးကောက်ပွဲတွင် ဆန္ဒမဲပေး ပိုင်ခွင့်ရှိသည် - (က) ရွေးကောက်ပွဲ စတင်ကျင်းပသည့်နေ့တွင် အသက်(၁၈)နှစ်ပြည့်ပြီး ဤဥပဒေပါ ပြဋ္ဌာန်းချက်များနှင့် မဆန့်ကျင်သော နိုင်ငံသား၊ ဧည့်နိုင်ငံသား၊ နိုင်ငံသား ပြုခွင့်ရသူ (သို့မဟုတ်) ယာယီသက်သေခံလက်မှတ် ကိုင်ဆောင်ထားသူ၊ (ခ) သက်ဆိုင်ရာ မဲဆန္ဒနယ်၏ မဲစာရင်းတွင် ပါဝင်သူဟု ဖော်ပြထားသည်ကို တွေ့ရသည်။\nယာယီသက်သေခံ လက်မှတ် (White Card) များကို ရခိုင်ပြည်နယ်ရှိ ဘင်္ဂါလီများအား ၂၀၀၈ ခုနှစ် ဖွဲ့စည်းပုံ အခြေခံဥပဒေကို ထောက်ခံမဲပေးနိုင်ရန် ယခင်အစိုးရ လက်ထက်က ထုတ်ပေးခဲ့ကြောင်း သိရသည်။\nအဆိုပါ ယာယီသက်သေခံလက်မှတ် ကိုင်ဆောင်ထားသူများမှာ ရခိုင်ပြည်နယ်ရှိ ဘူးသီးတောင်၊ မောင်တော ဒေသများတွင် အဓိကရှိနေပြီး မြန်မာနိုင်ငံတွင် လာရောက် နေထိုင်ကြောင်း အသိအမှတ်ပြုသည့် အနေဖြင့် ယာယီအားဖြင့် ထုတ်ပေးထားသည့် လက်မှတ်ဖြစ်သည်ဟု သိရသည်။ ပြီးခဲ့သည့် ၂၀၁၀ ပြည့်နှစ် ရွေးကောက်ပွဲတွင် ရခိုင်ပြည်နယ်၌ အဆိုပါ ယာယီသက်သေခံ လက်မှတ် (White Card) ကိုင်ဆောင်ထားသူများကို မဲပေးခွင့် ပြုခဲ့ကြောင်း သိရသည်။\nအမေရိကန်ကဲ့သို့ လူ့အခွင့်အရေး အမြင့်ဆုံး စံနမူနာပြသည့် နိုင်ငံမျိုးတွင်ပင် အမြဲတမ်း နေထိုင်ခွင့်ကတ် (Green Card) ကိုင် ဆောင်ထားသူများ မဲပေးခွင့် မရှိဘဲ မြန်မာနိုင်ငံတွင် White Card ကိုင်ဆောင်ထားသူ များကို မဲပေးခွင့် ပြုထားသည့် အချက်မှာ ပြန်လည်သုံးသပ်သင့်ပြီး လိုအပ်ပါက ပြင်ဆင်သင့်ကြောင်း ရန်ကုန်တိုင်း ဒေသကြီး အစိုးရအဖွဲ့ ရခိုင်တိုင်းရင်းသားရေးရာ ၀န်ကြီး ဦးဇော်အေးမောင်က Eleven Media Group သို့ ပြောကြားထားသည်။\nတောင်ကြီးမြို့တွင် ဇွန်အစောပိုင်းက ပြုလုပ်ခဲ့သည့် ညီနောင်တိုင်းရင်းသား ပါတီများ ဖက်ဒရေးရှင်း (၁၅) ပါတီ၏ အစည်းအဝေးတွင် နိုင်ငံသား မဟုတ်သူများ၊ နိုင်ငံရေးပါတီ တည်ထောင်ခွင့်၊ ရွေးချယ်ပိုင်ခွင့်၊ မဲဆန္ဒပေးပိုင်ခွင့် ပြုခြင်းသည် နိုင်ငံတော်၏ အချုပ်အခြာအာဏာ နှောင့်ယှက်ထိပါးနိုင်၍ ၎င်းနှင့်ပတ်သက်သည့် ဥပဒေပုဒ်မများကို ပယ်ဖျက်ပေးရန် တိုက်တွန်းကြောင်း သဘောတူခဲ့သည်။\nBY ရဲရင့်ငယ်(ကနေဒါ) ... 6/21/2013 1 အကြံပြုခြင်း\npsi က (၄၀၀) ကျော်တုန်းပဲ..\nbY ကို ထွန်းသူ\nသဘေ်ာသွားစစ်ပြီး၊ အိမ်ပြန်လာတဲ့အထိ psi က (၄၀၀) ကျော်တုန်းပဲ..\nvisibility က၊ ပင်လယ်ထဲမှာ 0. 8 လောက်ပဲရှိတယ်..\nရှေ့ကိုက် (၅၀၀) လောက်ကိုတောင်၊ ကောင်းကောင်းမမြင်ရဘူး..\nကိုယ့် boat ကိုတော့၊ လုံးဝရပ်ထားဖို့ မှာထားတယ်..\ncontested area တွေမှာ၊ မမြင်မစမ်းနဲ့ ဝင်တိုးနေမှာလည်း၊\nတိုင်းမ် မဂ္ဂဇင်း စွပ်စွဲချက် ဦးဝီရသူ ပယ်ချ\nရေးသားချိန် 21 ဇွန်လ 2013 - 16:32 GMT\nကမ္ဘာကျော် တိုင်း မဂ္ဂဇင်းရဲ့ နောက်ဆုံးထုတ် မျက်နှာဖုံးမှာ မန္တလေး မစိုးရိမ် တိုက်သစ်က ဆရာတော် ဦးဝီရသူရဲ့ ဓာတ်ပုံနဲ့အတူ ဆရာတော်ကို "The Face of Buddhist Terror" ဗုဒ္ဓဘာသာ အကြမ်းဖက်မှုတွေရဲ့ မျက်နှာစာက ပုဂ္ဂိုလ်အဖြစ် ဖော်ပြလိုက်ပါတယ်။ဦးဝီရသူ ဟောပြောတဲ့ တရား တွေကြောင့် ဘာသာ မတူသူတွေ ကြားမှာ အမုန်းတရားတွေ ပွားများ စေတယ်လို့ မဂ္ဂဇင်း ထဲက ဆောင်းပါးမှာ ထောက်ပြ ထားပါတယ်။\nဆရာတော် ဦးဝီရသူကတော့ သူဟာ အကြမ်းဖက်မှုကို လိုလားသူ မဟုတ်ဘူး၊ သူ့ရဲ့ ဟောပြောချက် တွေဟာ ဗုဒ္ဓရဲ့ တရားတော်နဲ့ အညီ သာ ဖြစ်တယ်၊ တိုင်းမ် TIME မဂ္ဂဇင်းက ရဲ့ စွပ်စွဲချက်တွေဟာ မမှန်ဘူးလို့ ဘီဘီစီကို မိန့် ပါတယ်။ဒါပေမဲ့ သူ့ အနေနဲ့ မဂ္ဂဇင်းကို တရားစွဲဆိုမှာ မဟုတ်ဘူးလို့ ဆရာတော် ဦးဝီရသူကမိန့်ပါတယ်။\nဦးဝီရသူရဲ့ ဟောပြောမှု အပေါ် ပြည်သူ အများ အမြင်\nဆရာတော် ဦးဝီရသူ နဲ့ ပတ်သက်ပြီး TIME မဂ္ဂဇင်းမှာ ရေးသား ဖော်ပြမှုနဲ့ ပတ်သက်လို့ ပြည်တွင်းက သတင်း မီဒီယာ တချို့မှာ တုံ့ပြန် ရေးသား ကြတာ တွေ့ရပါတယ်။ဒီတော့ ဆရာတော် ဦးဝီရသူရဲ့ ဟောကြားချက်တွေကို ပြည်တွင်းမှာ လူ အတော် များများက ထောက်ခံကြ ပေမဲ့ ပညာတတ်တဲ့ အလယ် အလတ် သမားတွေ ကတော့ အစွန်း ရောက်တယ်လို့ ယူဆ ကြကြောင်း ရွှေ နိုင်ငံသစ် ပုဂ္ဂလိက သတင်းစာ အယ်ဒီတာချုပ် သတင်းစာ ဆရာကြီး ဖိုးသောကြာက ပြောပါတယ်။အစွန်းရောက်မှုကြောင့် ဘာသာ ကွဲပြားသူတွေ အတူ ယှဉ်တွဲ နေထိုင်ရေးမှာ အန္တရာယ် ကြီးမားတယ်၊ ဘာသာကြီးတွေ အားလုံး အစွန်း မရောက်ဘဲ ထိန်းသိမ်း ကြဖို့ လိုတယ်လို့ သတင်းစာ ဆရာကြီး ဖိုးသောကြာက ပြော ပါတယ်။အစ္စလာမ် ဘာသာဝင် တို့ရဲ့ အစွန်းရောက်မှုကို ဗုဒ္ဓ ဘာသာဝင်တွေ ခံနေ ရတယ်လို့ မြန်မာ နိုင်ငံ အတွင်းမှာ အများစုက ယူဆနေကြတာ ဖြစ်တယ်လို့ လည်း သူက ပြောပါတယ်။ခေတ် အဆက်ဆက်မှာ ဘာသာရေးနဲ့ ဆိုင်တဲ့ ပဋိပက္ခတွေ ဖြစ်ခဲ့ရာမှာ မေတ္တာ ထားပြီး အစွန်း မရောက်ဖို့ ထိန်းသိမ်းခဲ့တာတွေ ရှိခဲ့ပြီး အခု လက်ရှိ မှာတော့ ဝါဒ ဖြန့်ချိမှု လွန်ကဲတာ တွေ့ရတယ်လို့ ဆရာကြီး ဖိုးသောကြာက ပြောပါတယ်။\n"အမျိုးစောင့်ဥပဒေ ထောက်ခံသူလက်မှတ်ပေါင်း သိန်းချီရတော့မည်ဟု NDF ပါတီမှ ဒေါ်လှဥမ္မာ ပြောကြား"\nBY Wira Thu\nဒေါ်လှဥမ္မာသည် NDF ပါတီဝင်တစ်ဦးဖြစ်ပြီး အမျိုးစောင့်ဥပဒေကို အပြည့်အ၀ထောက်ခံသည့် လယ်ဝေးမြို့သူ တစ်ဦးဖြစ်ပါသည်။\nထောက်ခံလက်မှတ်များကို ဒေါ်လှဥမ္မာကိုယ်တိုင် လိုက်ကောက်ရာ ခရစ်ယာန်ဘာသာဝင်များနှင့် ဟိန္ဒူများပင် တခဲနက်လက်မှတ်ရေးထိုး ထောက်ခံကြကြောင်း လောလောဆယ် လက်မှတ်ပေါင်း နှစ်သောင်းကျော်ရနေပြီး တစ်သိန်းကျော်ကောက်နိုင်မည်မျှော်လင့်ကြောင်း 27 ရက်နေ့တွင် ကျင်းပမည့် အင်းစိန်ရွာမ သံဃာ့ညီလာခံကိုလည်း လေ့လာသူအဖြစ် တက်ရောက်မည်ဖြစ်ကြောင်း သိရသည်။\nဒေါ်လှဥမ္မာသည် အမျိုးဘာသာ သာသနာအတွက် လွတ်လပ်စွာ ဆောင်ရွက်ခွင့်ရှိသောကြောင့် NDF ပါတီကိုသာ ရွေးချယ်ဝင်ရောက်ခဲ့ခြင်းဖြစ်ပြီး လွှတ်တော်ကိုယ်စားလှယ် ဒေါ်ခင်ဝိုင်းကြည်ကလည်း လွှတ်တော်ထဲမှာ ထောက်ခံဆွေးနွေးသွားမှာဖြစ်ကြောင်း အားရ၀မ်းသာ ပြောကြားကြောင်းလည်း သိရပါတယ်။\nအမျိုးစောင့်ဥပဒေဆိုတာ ခြံစည်းရိုးကာခြင်းပါ။ လူမျိုးတိုင်း ဘာသာတိုင်းမှာရှိသော်လည်း မြန်မာလူမျိုးနှင့် ဗုဒ္ဓဘာသာမှာ မရှိသေးပါဘူး။ လုံခြုံစေချင်ရင် ထောက်ခံနိုင်ပြီး မလုံခြုံစေချင်ဘူးဆိုရင် လွတ်လပ်စွာ ကန့်ကွက် နိုင်ပါသည်။\nBY ရဲရင့်ငယ်(ကနေဒါ) ... 6/21/20132အကြံပြုခြင်း\nNLD နှင့် ပေါင်းမည်ဟု ပြောကြားခဲ့သော ပြည်ခိုင်ဖြိုးဥက္ကဋ္ဌ သူရဦးရွှေမန်း ပြန်လာလျင် ဗဟိုကော်မတီသို့ ရှင်းရမည်\nမြန်မာသံတော်ဆင့် အပတ်စဉ် သတင်း အတွဲ ၂၊ အမှတ် (၁၅)\nပြည်သူ့လွှတ်တော် ဥက္ကဋ္ဌလည်းဖြစ်သူ သူရဦးရွှေမန်းသည် အမေရိကန် ကွန်ဂရက် ဥက္ကဋ္ဌနှင့် အမေရိကန် အစိုးရတို့၏ ဖိတ်ကြားချက်အရ ဇွန် ၈ ရက်မှ ၁၈ ရက် အထိ အမေရိကန်သို့ ၁၀ ရက်ကြာခရီးစဉ် သွားရောက်ခဲ့သည့် ကာလအတွင်း အေပီသတင်းဌာနနှင့် တွေ့ဆုံရာတွင် လာမည့် ၂၀၁၅ ရွေးကောက်ပွဲပြီးနောက် ဒေါ်အောင်ဆန်းစုကြည် ခေါင်းဆောင်သော အမျိုးသား ဒီမိုကရေစီ အဖွဲ့ချုပ်နှင့် ညွန့်ပေါင်းအစိုးရ ဖွဲ့စည်းနိုင်ဖွယ် ရှိကြောင်း ထည့်သွင်း ပြောကြားခဲ့သည်။\n''ယင်းကဲ့သို့ ပြောကြားခဲ့ခြင်းသည် ပါတီ ဗဟိုကော်မတီ သဘောထား မပါဘဲ မိမိကိုယ်ပိုင် သဘောထားဖြင့် ပြောဆိုခဲ့ခြင်း ဖြစ်၍ ၎င်းကိစ္စအား နိုင်ငံခြားခရီးစဉ်မှ ပြန်လာလျှင် ပါတီဗဟိုကော်မတီသို့ ပြန်လည် ရှင်းလင်း တင်ပြရမည် ဖြစ်ကြောင်း ပါတီဗဟို အတိုင်ပင်ခံ ဦးအောင်သောင်းက မြန်မာသံတော်ဆင့်သို့ ပြောသည်''ဟု မြန်မာသံတော်ဆင့် အပတ်စဉ် သတင်းတွင် ဖော်ပြခဲ့ခြင်း ဖြစ်သည်။\n''ဒီကိစ္စက ဗဟိုကော်မတီတွေ ဘာတွေ ဆုံးဖြတ်ပြီးမှ၊ ညီလာခံတွေမှာ ဆုံးဖြတ်ပြီးမှ ဒါပြောရမယ့် စကားပဲလေ။ ကျွန်တော်တော့ အဲလိုနားလည်တယ်။ ဒါပေမဲ့ ဘယ်လိုပြောလိုက် သလဲတော့ မသိဘူး။ ပြောနိုင်တာက ဘာလဲဆိုတော့ ကျွန်တော်တို့နဲ့ ဒေါ်စုကြည်နဲ့ ရင်းနှီးတာကို၊ NLD ကိုယ်စားလှယ်တချို့နဲ့ ကျွန်တော်တို့ ရင်းနှီးတယ်။ တစ်ယောက်နဲ့ တစ်ယောက် နားလည်မှုရှိတယ်။ အရင်တုန်းကတော့ တစ်ယောက်နဲ့ တစ်ယောက် ပြင်းပြင်းထန်ထန် ဝေဖန်ကြ၊ တိုက်ခိုက်ကြတာတွေ၊ ဝေဖန်တာတွေ၊ ပြောဆိုတာတွေ ရှိတယ်'' ဟု ဦအောင်သောင်းက ပြောကြောင်း အဆိုပါ အပတ်စဉ် သတင်းတွင် ဖော်ပြထားသည်။\nဦးရွှေမန်းနှင့် ဒေါ်အောင်ဆန်းစုကြည်သည် ရင်းနှီးကြောင်း၊ အမြဲတမ်း တိုင်ပင်ပြီး လုပ်သည်ကိုလည်း တွေ့ရကြောင်း၊ တွေ့သည့် အကြိမ်များသည့် အတွက် ရင်းနှီးသွားကြောင်း၊ ယင်းအချက်ကို အပြင်မှလူများ သိချင်မှ သိမည်ဖြစ်သော်လည်း လွှတ်တော်ထဲမှ အချို့လူ အနည်းအကျဉ်းနှင့် ကော်မတီတွင် ပါသည့်သူများကမူ သိကြောင်း စသည်ဖြင့်လည်း ဦးအောင်သောင်း၏ ပြောစကားကို ဆက်လက် ဖော်ပြထားသည်။\nထို့ပြင် အဆိုပါ သတင်းတွင်ပင် ''အခုလည်း နိုင်ငံရေး ဆောင်ရွက်နေတာဆိုတော့၊ လက်ရှိပါတီ ဥက္ကဋ္ဌလည်းဖြစ်တော့ သူလည်း အထိုက်အလျောက်တော့ ပြောခွင့်ရှိတယ်လို့ ထင်တယ်။ ပြောနိုင်ခွင့် ရှိပါတယ်။ ဟိုတုန်းက ရုရှား အတွင်းရေးမှူး ခရူးရှက်ရဲ့ ကုလသမဂ္ဂမှာ ဖိနပ်နဲ့ ခုံပေါ်ထောက်ပြီးတော့ ရိုက်ပြီးတော့ ပြောခဲ့တာမလား။ သူက ကျွန်တော်တို့ သဘောမတူဘဲ ခင်ဗျားဘာလို့လုပ်လဲ။ ခရူးရှက် ပြုတ်ကျရခြင်းဟာ အဲဒီကိစ္စပါပဲ။ ကျူးဘားဒုံးပျံ အရေးအခင်းမှာ တက်ပြီး စကားပြောတာ ဗဟိုကော်မတီရဲ့ ကြိုတင်ဆုံးဖြတ်ချက်တွေ မပါဘဲနဲ့ ပြောထည့်လိုက်တာ။ ခရူးရှက် သူထွက်ရတဲ့ အကြောင်းအရင်းမျိုး၊ ကြုံကြိုက်လို့လေ။ ကြားဖူးမှာပေါ့'' ဟု ဦးအောင်သောင်း၏ ပြောစကားကို ထည့်သွင်း ဖော်ပြထားသည်။\nယင်းကဲ့သို့ ညွန့်ပေါင်းအစိုးရ ဖွဲ့မည်ဆိုသည့် စကားအပေါ် အမျိုးသား ဒီမိုကရေစီ အဖွဲ့ချုပ် သဘာပတိ အဖွဲ့ဝင်တစ်ဦးဖြစ်သူ ဦးဝင်းတင်က ယင်းကိစ္စမှာ မဖြစ်နိုင်ဘဲ ၂၀၁၅ ခုနှစ်တွင် NLD အနိုင်ရခဲ့ပါက ညွန့်ပေါင်း အစိုးရ ဖွဲ့စည်းသွားမည် မဟုတ်ကြောင်း ဇွန် ၁၉ ရက်က ပြောကြားထားသည်။\nပြည်တွင်းဂျာနယ်တွေ တိုင်းမ်မဂ္ဂဇင်း ကြောင့် ရောင်းအားတက်\nHannah Beech ၏ The Face of Buddhist Terror ဘာသာပြန်\nZin Minn Htet\nThe Face of Buddhist Terror ကို ကျွန်တော်ကြိုးစား ဘာသာပြန်ထားတာပါ။\nရေးသူ Hannah Beech\nရုပ်တုတစ်ခုကဲ့သို့ တည်ငြိမ်အေးချမ်းနေသော မျက်နှာရှိသည့် "ဗမာဘင်လာဒင်" ဟုအမည်တွင်သည့် ဆရာတော်က သူ၏တရားဟောခြင်းကို စတင်လိုက်သည်။ သူတို့၏ နောက်ကျောတွင်ချွေးများ ကျနေသော ပရိသတ် ရာပေါင်းများစွာက လက်အုပ်ချီလျက်ရှိသည်။ ညိုမှောင်သော သင်္ကန်းကို ၀တ်ဆင်ထားသည့် ဆရာတော်နှင့်အတူ ဂါထာတော်များ ညီညာစွာ ပူဇော်ရွတ်ဆိုသံမှာ မြန်မာနိုင်ငံ၏ ဒုတိယအကြီးဆုံးမြို့ဖြစ်သော မန်းတလေးမြို့ရှိ ကျောင်းတိုက်အတွင်း ပျံနှံလျက်ရှိသည်။ ထိုမြင်ကွင်းမှာ ငြိမ်းချမ်းသောအသွင်ဆောင်နေသော်လည်း ဦးဝီရသူ၏တရားမှာ အမုန်းတရားများနှင့် ပြည့်နှက်နေသည်။ "ဒီအချိန်က ငြိမ်နေရမဲ့ အချိန်မဟုတ်တော့ဘူး'' ဟု သက်တော် ၄၆ နှစ်ရှိသော ဆရာတော်က မိန့်သည်။ သူ၏ မိနစ် ၉၀ ကြာသော တရားတော်မှာ ဗုဒ္ဒဘာသာအများစုနိုင်ငံရှိ မွတ်ဆလင်လူနည်းစုကို ရှုံချမှုများနှင့် ပြည့်နေသည်။ "ခုအချိန်က ကျွန်တော်တို့သွေးတွေ ဆူပွက်ရတော့မယ် အချိန်ပဲ"\nမြန်မာနိုင်ငံတွင် ဗုဒ္ဒဘာသာတို့၏သွေးများ ဆူပွက်နေသည်။ ထိုနည်းတူ မွတ်ဆလင်တို့၏ သွေးများစွားလည်း မြေကျခဲ့ရသည်။ လွန်ခဲ့သည့်နှစ်မှစ ဗုဒ္ဒဘာသာလူအုပ်ကြီးများက လူနည်းစုတို့ကို ပစ်မှတ်ထားလျက်ရှိသည်။ အစိုးရ၏ အဆိုအရ မွတ်ဆလင်လူမျိုး ဒါဇင်နှင့်ချီ သေဆုံးခဲ့ရသည်ဟု ဆိုသော်လည်း နိုင်ငံတကာ လူအခွင့်အရေးအဖွဲ့များ၏ ခန့်မှန်းချက်ကတော့ သေဆုံးသူမှာ ရာပေါင်းများစွာ ရှိသည်ဟု ဆိုသည်။ ထိုအကြမ်းဖက်မှု အများစုမှာ မြန်မာနိုင်ငံ၏ အနောက်ဖျားရှိ ရိုဟင်ဂျာဟုခေါ်သော နိုင်ငံမဲ့ မွတ်ဆလင်များအပေါ် ကြူးလွန်ခဲ့ခြင်းဖြစ်သည်။ UN ကတော့ ၄င်းတို့ကို ကမ္ဘာပေါ်တွင် အဖိနှိပ်အခံရဆုံး လူမျိုးစုဟု ဆိုသည်။ ထိုအကြမ်းဖက်မှုများ မြန်မာနိုင်ငံ၏ အလည်ပိုင်းသို့ ပျံနှံလာသောအခါ ဦးဝီရသူ၏ များစွာ ပျံနှံလွယ်သော တရားဟောများလည်း စတင်လာသည်။ ထိုအစွန်းရောက် ရဟန်းက လူဦးရေ သန်း ၆၀ ခန့်ရှိသော မြန်မာနိုင်ငံရှိ ၅ ရာခိုင်နှုန်းသော မွတ်ဆလင်များက နိုင်ငံတော်နှင့် ယဉ်ကျေးမှုကို ခြိမ်းခြောက်နေသည်ဟု မြင်သည်။ " သူတို့က မွေးဖွားနှုန်း အရမ်းမြင့်တယ်။ ကျွန်တော်တို့ (မြန်မာ)အမျိုးသမီးတွေကို ခိုးယူနေတယ်။ မုဒိန်းကျင့်နေတယ်" ဟု ၄င်းကမိန့်သည်။ " သူတို့က ကျွန်တော်တို့ နိုင်ငံကို သိမ်းပိုက်ချင်နေတယ်။ ကျွန်တော်ကတော့ ဒါမျိုးအဖြစ်မခံနိုင်ဘူး။ မြန်မာနိုင်ငံကို ဗုဒ္ဒဘာသာနိုင်ငံအဖြစ် ကျွန်တော်တို့ ထိန်းသိမ်းရမယ်။ "\nဒီလို အမုန်းစကားများက လူမျိုး ၁၃၅ မျိုးရှိပြီး ရာစုနှစ်ဝက်ခန့်သော စစ်အာဏာရှင်စနစ်အောက်မှ လူးလွန့်လာစနိုင်ငံ၏ နူးညံပြီး ကွဲသျှလွယ်သော နိုင်ငံရေးစနစ်ကို ခြိမ်းခြောက်နေသည်။ အစိုးရ အရာရှိအချို့ကလည်း ရိုဟင်ဂျာ အမျိုးသမီးများကို ကလေးနှစ်ယောက်ထက် ပိုမယူရန် ကန့်သတ်သည့် ဥပဒေ ပြဒါန်းရန် ကြိူးစားနေကြသည်။ ထို့အပြင် နိုင်ငံ၏ မြောက်ပိုင်းရှိ ခရစ်ယာန်အများစု ကချင်များနှင့် အစိုးရတပ်မတော်တို့ တိုက်ခိုက်မှုများမှာလည်း ဘာသာရေးပဋိပက္ခကြောင့် ပိုဆိုးခဲ့ရသည်။\nအစွန်းရောက် ဗုဒ္ဒဘာသာအယူအဆများမှာ အာရှ၏ အခြားနေရာများတွင်လည်း ပျံနှံလာနေသည်။ ယခုနှစ်တွင် သိရိလင်္ကာရှိ အဆင့်မြင့်အရာရှိများပါဝင်သော ဗုဒ္ဒဘာသာ အမျိုးသားရေးအဖွဲ့များ သြဇာတက်လာပြီးနောက် ဘုန်းတော်ကြီးများက ဦးဆောင်ပြီး မွတ်ဆလင်နှင့် ခရစ်ယာန်ဘာသာဝင်တို့၏ ပိုင်ဆိုင်မှုများကို ဖျက်ဆီးလျက်ရှိသည်။ မွတ်ဆလင်သူပုန်ထမှုကြောင့် လူပေါင်း ၅၀၀၀ ခန့် အသက်ဆုံးရှုံးခဲ့ရသော ထိုင်းနိုင်ငံတောင်ပိုင်းတွင်လည်း ထိုင်းတော်ဝင်တပ်မတော်က ပြည့်သူ့စစ်များကို ဖွဲ့စည်းလက်နက်တပ်ဆင်ပေးယုံမျှမက ဘုန်းတော်ကြီးများ ဆွမ်းခံကြွလျင် စစ်သည်များက လုံခြုံရေးလိုက်ပေးနေသည်။ ထိုသို့ ဘုန်းတော်ကြီးများနှင့် စစ်သားများ ပူးတွဲနေမှုများက မွတ်ဆလင်လူနည်းစု၏ မယုံသင်္ကာဖြစ်မှုကို ပိုဆိုးစေသည်။\nီနိုင်ငံတစ်နိုင်ချင်းစီရှိ အစွန်းရောက် ဗုဒ္ဒဘာသာများ ပေါ်ပေါက်လာမှုမှာ သီးခြားသမိုင်းများရှိသော်လည်း အင်တာနက်ကို ပိုမိုအသုံးပြုလာနိုင်သည်နှင့်အမျှ Facebook ပို့စ်တစ်ခုချင်း Twitter တွီတစ်ခုချင်းနှင့်အတူ ပျံနှံနေသော ကောလဟာလများ အာဂါတတရားများက မီးထိုးပေးလျက်ရှိသည်။ အကြမ်းဖက်မှုများက နိုင်ငံနယ်နမိတ်များကို အလွယ်တကူပင် ဖြတ်ကျော်ပျံနှံလျက်ရှိသည်။ ဇွန်လအတွင်းတွင် သိန်းပေါင်းများစွာသော မြန်မာလူမျိုး ရွေ့ပြောင်းလုပ်သားတို့ အလုပ်လုပ်ရာ မလေးရှားနိုင်ငံတွင် ဗုဒ္ဒဘာသာမြန်မာအများအပြား အသတ်ခံရမှုမှာ မြန်မာနိုင်ငံရှိ မွတ်ဆလင်တို့ သေဆုံးမှုအတွက် လက်စားချေခြင်း ဖြစ်နိုင်ကြောင်း မလေးရှား တာဝန်ရှိသူများက ဆိုသည်။\nဟိန္ဒူအမျိုးသားရေးဝါဒီများ၊ မွတ်ဆလင်စစ်သွေးကြွများ၊ ခရစ်ယာန်အစွန်းရောက်များ၊ အော်သိုဒေါက်ဂျူးများ အစရှိသော ဘာသာရေးအစွန်းရောက်များကို လေ့လာရာတွင် ဗုဒ္ဒဘာသာကို အများအားဖြင့် ချန်လှပ်ထားလေ့ရှိသည်။ ကမ္လာလူအများစုအတွက် ဗုဒ္ဒဘာသာမှာ ငြိမ်းချမ်းခြင်း အကြမ်းမဖက်ခြင်းတို့၏ သင်္ကေတဖြစ်သည်။ ထိုအယူအဆများကို လွန်ခဲ့သော နှစ် ၂၅၀၀ ခန့်က ပေါ်ထွန်းခဲ့သော ဂေါတမဗုဒ္ဒမြတ်စွာဘုရားက ဟောကြားတော်မူခဲ့သည်။ သို့သော် အခြားဘာသာများကဲ့သို့ပင် ဗုဒ္ဒဘာသာဝင်များနှင့် သူတို့၏ ဘုန်းတော်ကြီးများမှာလည်း နိုင်ငံရေးနှင့် အစွန်းရောက်အမျိုးသားရေးဝါဒတို့၏ လွမ်းမိုးမှုကို ခံရလေ့ရှိသည်။\nအာရှသားတို့ အင်ပါယာအုပ်စိုးမှုနှင့် ဖိနှိပ်ချုပ်ချယ်မှုတို့ကို တွန်းလှန်ခဲ့စဉ်က ဗုဒ္ဒဘာသာဘုန်းတော်ကြီးများလည်း ကိုလိုနီစနစ်ဆန့်ကျင်ရေး လှုပ်ရှားမှုတို့တွင် ပါဝင်ခဲ့သည်။ အချို့က အစာငတ်ခံ ဆန္ဒပြခဲ့ကြသည်။ အသားမရှိ အရိုးပေါ်အရေတင် ပုံရိပ်များက အများပြည်သူအတွက် သူတို့၏ စွန့်လွတ်မှုကို ပြနေသည်။ အထင်ရှားဆုံးပုံရိပ်မှာ လွန်ခဲ့သော နှစ် ၅၀ ခန့်က တောင်ဗီယက်နမ် အစိုးရ၏ ဖိနှိပ်မှုကို ဆန့်ကျင်သည့်အနေနှင့် မိမိကိုယ်ကို မီးရှို့ဆန္ဒပြခဲ့သော ဆရာတော် Thich Quang Duc ၏ မီးများဝါးမျိုနေလျက် ထိုင်နေသော ပုံရိပ်ပင် ဖြစ်မည်။ ၂၀၀၇ ခုနှစ်တွင်လည်း မြန်မာဘုန်းတော်ကြီးများသည် မအောင်မြင်သော ဒီမိုကရက်အုံကြွမှုတစ်ခုကို ဦးဆောင်ခဲ့သည်။ အာဏာရှင်အစိုးရကို ဆန့်ကျင်သောအားဖြင့် သပိတ်မှောက်ကိုင်ဆောင်ထားကာ ငြိမ်းချမ်းစွာ စီတန်းဆန္ဒနေသော ရဟန်းတို့၏ ပုံရိပ်မှာ ကမ္ဘာ၏ အားပေးမှုကို ရရှိခဲ့သည်။\nသို့သော် ဘယ်အချိန်တွင် လူမှုရေးတက်ကြွမှုမှ နိုင်ငံရေး စစ်သွေးကြွမှုသို့ ပြောင်းလဲသွားသနည်း? မည်သည့်ဘာသာမဆို မူလအဆိုအမိန့်တို့နှင့် မကိုက်ညီသော idea များကြောင့် အဖျက်စွမ်းအားစု တစ်ခုအဖြစ်သို့ ပြောင်းလဲသွားနိုင် စမြဲဖြစ်သည်။ ယခုအခါသည် ဗုဒ္ဒဘာသာ၏ အလှည့်ပင် ဖြစ်သည်။\nနာမည်ကျော် တိုင်းမ်မဂ္ဂဇင်း မျက်နှာဖုံးတွင် ဦးဝီရသူ၏ပုံကို ဗုဒ္ဓဘာသာ အကြမ်းဖက်သမားအဖြစ် ဖော်ပြထားမှုအား သံဃာတော်များ၊ ဂျာနယ်လစ်များနှင့် ပြည်သူအများ လက်မခံ\nဇူလိုင်လတွင် ထွက်ရှိမည့် Time Magazine ၏ မျက်နှာဖုံး၌ ဦးဝီရသူ၏ ပုံအား ဖော်ပြကာ The Face of Buddhist Terror ဟု စာတမ်းရေးထိုး ထားပါသည်။ ထိုဖော်ပြချက်များအား ဖေစ့်ဘွတ်သုံးသူ အလွှာအသီးသီးက အမြင်အမျိုးမျိုးဖြင့် ဝေဖန်မှုများလည်း ရှိနေခဲ့သည်။\nထိုဝေဖန်မှုများအနက် လူအများစုက Time ၏ ဖော်ပြချက်သည် ဗုဒ္ဓဘာသာဝင် အားလုံးကို စော်ကားသည်ဟု ခံစားရကြောင်း ပြောဆိုခဲ့ကြသည်။ ထိုထင်မြင်ချက်နှင့် ပတ်သက်ပြီး The Voice ၏ အယ်ဒီတာချုပ်ဖြစ်သူ ဦးကျော်မင်းဆွေက ''ကျွန်တော်ကတော့ ဒီလိုလုပ်တာကို သိပ်တော့ ဘ၀င်မကျဘူး။ ပုဂ္ဂိုလ်တစ်ဦး တစ်ယောက်ကို ဒီလိုတပ်ပြီး ပြောတာ၊ ဘာသာရေးကို တပ်ပြီးပြောတာက မလုပ်သင့်တဲ့ ကိစ္စပါ။ အကြမ်းဖက် ကိစ္စတွေမှာ သူ့ရဲ့ ပါဝင်ပတ်သက်မှုက ဘယ်လောက် အထောက်အထား ရှိသလဲ။ ကျွန်တော့် အနေနဲ့ ဒီကိစ္စကို သဘောမတူပါဘူး။ ကြိုက်ခြင်း၊ မကြိုက်ခြင်းကတော့ တစ်ပိုင်းပါ။ ဒီလိုဖော်ပြတဲ့ အတွက် နိုင်ငံနဲ့ ဘာသာရေးအပေါ် သက်ရောက်မှုတွေ ရှိလာနိုင်ပါတယ်။ ကျွန်တော်ထင်တာကတော့ ဒီကိစ္စဟာ သွေးရိုး သားရိုး မဖြစ်နိုင်ပါဘူး။ ဒီလိုဖော်ပြတာဟာ စာနယ်ဇင်း ကျင့်ဝတ်နဲ့လည်း မညီပါဘူး။ လူတစ်ယောက် ဂုဏ်သိက္ခာအရ ထိခိုက်သွားအောင် ဘာသာရေးနဲ့ အကြမ်းဖက်မှု တွဲပြီး ပြောသွားတာ ကျင့်ဝတ်နဲ့ မညီပါဘူး။ ဒါမျိုး မလုပ်အပ်ဘူး။ တိုင်းမ်မဂ္ဂဇင်းဆိုတာ နာမည်ကျော် မဂ္ဂဇင်းတစ်စောင်ပါ'' ဟု The Daily Eleven သတင်းစာအား ပြောကြားခဲ့သည်။\n''ဗုဒ္ဓဘာသာ ရဟန်းတော်က ဒီနိုင်ငံမှာ ငါးသိန်းကျော်ရှိတယ်။ ဒီငါးသိန်းကျော် ရှိတာမှာ မပြောပလောက်တဲ့ မှုခင်းလေးတွေကို ကြည့်ပြီး ရဟန်းသံဃာတော် အားလုံး၊ ဗုဒ္ဓဘာသာဝင် အဖွဲ့အစည်း တစ်ခုလုံးကို အကြမ်းဖက်ဝါဒလို့ ဆိုတာမျိုးကတော့ တရားမျှတတဲ့ သဘောကို မဆောင်ဘူး။ ခိုင်လုံတဲ့ အထောက်အထားကို အခြေခံပြီး ရေးတာမျိုး မဖြစ်နိုင်ဘူး။ သမိုင်း အစဉ်အလာအရ ဗုဒ္ဓဘာသာဟြာ ငိမ်းချမ်းမှု ရှိခဲ့တယ်။ ရဟန်းသံဃာတော်တွေဟာ သူတို့ရဲ့ ပရိယတ္တိ၊ ပဋိပတ္တိကိုသာ အများစုက ဇောက်ချလုပ်တယ်။ ဗုဒ္ဓဘာသာဟာ အမြဲတမ်း ငြိမ်းချမ်းတဲ့ ဘာသာအဖြစ် ရှိနေမှာပါ'' ဟု ဗုဒ္ဓသာသနာတော်ဆိုင်ရာ သြ၀ါဒ ခံယူပွဲနှင့် အကြိုညှိနှိုင်း ဆွေးနွေးပွဲ၏ ပြန်ကြားရေး တာဝန်ခံ ဆရာတော် ဒေါက်တာ အရှင်ဓမ္မပိယက မိန့်ကြားသည်။\n''ဗုဒ္ဓဘာသာနဲ့ ပတ်သက်ပြီးတော့ ကမ္ဘာကျော် သိပ္ပံပညာရှင်ကြီး အိုင်းစတိုင်းက ပြောခဲ့တယ်။ ခုခေတ် ကမ္ဘာကြီးရဲ့ ငြိမ်းချမ်းရေးကို ဖော်ဆောင်ပေးနိုင်တဲ့ ဘာသာတရား တစ်ခုရှိတယ်ဆိုရင် အဲဒီဘာသာသည် ဗုဒ္ဓဘာသာပဲ ဖြစ်လိမ့်မယ်လို့ ပြောခဲ့တယ်။ ဒါဆိုရင် ဗုဒ္ဓဘာသာသည် ငြိမ်းချမ်းတဲ့ဘာသာ ဖြစ်တယ်ဆိုတဲ့ အကြောင်း အထူးပြောစရာ မလိုတော့ဘူး။ ရဟန်းသံဃာ ဆိုတာကလည်း ငြိမ်းချမ်းတဲ့ ဘာသာရဲ့ ခေါင်းဆောင် ဖြစ်တော့ ငြိမ်းချမ်းရေး ပုဂ္ဂိုလ်များပင် ဖြစ်တယ်။ သမိုင်းကိုကြည့်ရင် ရဟန်းသံဃာများက မီးရှို့တယ်။ သတ်တယ်ဆိုတာ မရှိခဲ့ဖူးပါဘူး။ အကြမ်းဖက်တယ် ဆိုတာကလည်း ဘယ်တုန်းကမှ မရှိခဲ့ပါဘူး။ ရဟန်းသံဃာများသာ အသတ် ခံခဲ့ရပါတယ်။ အကြမ်းဖက် ခံခဲ့ရပါတယ်။ ဒါကိုကြည့်ရင် ရဟန်းသံဃာများရဲ့ လက်နက်ဟာ သည်းခံခြင်းဆိုတဲ့ ခန္တီတရားသာ ဖြစ်ပါတယ်။ ဒီနေ့ကမ္ဘာကျော် တိုင်းမ်မဂ္ဂဇင်းကနေ အရှင်ဝီရသူနဲ့ ပတ်သက်ပြီး စွပ်စွဲတယ်။ ''သီတဂူ ဆရာတော် ဘုရားကြီးက အရှင်ဝီရသူဟာ ငြိမ်းချမ်းရေးကို အလိုရှိတဲ့ ဆရာတော် တစ်ပါးပါ။ ဒါပေမဲ့ ပြည်ပ သတင်းသမား တွေကတော့ အမျိုးမျိုး ပုတ်ခတ်နေကြတယ် လို့ အမိန့်ရှိခဲ့ ဖူးပါတယ်'' ဟု သီတဂူ အရှင် ဒေ၀ိန္ဒာဘိဝံသက မိန့်ကြားသည်။\nဦးဇင်းတို့က ကိုယ့်နိုင်ငံ ကိုယ့်လူမျိုးအတွက် ဥပဒေတွေ ထုတ်ပြန်ပြီး ကာကွယ်တာ အစွန်းရောက်တာလား။ တရားဟောပြီး ကိုယ့်လူမျိုး ကိုယ်ချစ်တတ်ဖို့၊ ကိုယ့်သာသနာကို ထိန်းသိမ်းဖို့၊ စောင့်ရှောက်ဖို့ ဟောနေတာတွေက အကြမ်းဖက်တာလား...\nဒေါ်မြင့်မြင့်ခင်ဖေ၏ စာမျက်နှာပေါ်တွင်လည်း တိုင်းမ်မဂ္ဂဇင်းတွင် ပါလာပြီ ဖြစ်ကြောင်းနှင့် ၎င်းအား ပြင်သစ်သတင်းထောက်တစ်ယောက် အင်တာဗျူးစဉ်ကလည်း မြန်မာလူမျိုး အများစုက အကြမ်းဖက်မှုကို လက်ခံနေပြီ ဆိုတာ ခင်ဗျားလက်ခံလားဟု မေးမြန်းခဲ့ကြောင်းနှင့် ၎င်းက လက်မခံဟု ပြန်လည် ဖြေကြားခဲ့ကြောင်း ကိုလည်း ဖော်ပြထားခဲ့သည်။ ဒေါ်မြင့်မြင့်ခင်ဖေက ဗုဒ္ဓဘာသာ၏ ဂုဏ်သိက္ခာကို ဗုဒ္ဓဘာသာက သာလျှင် ကာကွယ်နိုင်သည်ဟုလည်း ရေးသားထားကာ ဗုဒ္ဓဘာသာကို အချိန်မီ ကာကွယ်ရန် မိမိကိုယ်မိမိ ပြုပြင်ကြရန် လိုကြောင်းနှင့် မပြုပြင်နိုင်ပါက မြန်မာနိုင်ငံကို ကမ္ဘာကြီးက အကြမ်းဖက် ဗုဒ္ဓဘာသာ နိုင်ငံဟု သတ်မှတ်ခံရလိမ့်မည် ဖြစ်ကြောင်းကိုလည်း ရေးသား ဖော်ပြထားသည်။\nသတင်းစာဆရာကြီး ဦးဝင်းတင်ကလည်း ''Buddhist Terror လို့လုပ်တာက တော်တော်ဆိုးပါတယ်။ ဒီပြဿနာက နိုင်ငံခြားက လူတွေက မွတ်စလင်ဘက်ကနေ လိုက်တယ် ဘာညာဆိုတာကတော့ ရှိနေတာပေါ့ဗျာ။ ဗုဒ္ဓဘာသာ ဘက်ကလည်း ၉၆၉ တို့ဘာတို့ ပေါ်လာတယ်ဗျာ။ မွတ်စလင်မှာလည်း အစွန်းရောက်တွေ ရှိတယ်ဆိုတာ ဘယ်သူမှ ငြင်းမရဘူး။ တစ်ကမ္ဘာလုံးမှာ သတ်လိုက်တာမှ သူတို့ အချင်းချင်းလည်း သတ်နေတာပဲ။ ဗုဒ္ဓဘာသာမှာလည်း အစွန်းရောက်တာတွေ ရှိလာတယ်။ ၉၆၉ တို့ ဘာတို့ ဆိုတာတွေ၊ ဦးဝီရသူတို့တွေပေါ့။ အဲဒီလိုတွေ ပေါ်လာတာကတော့ မကောင်းဘူး။ လူတွေကြားထဲမှာ ပဋိပက္ခဆိုတာက ရှိတတ်တာပဲ။ ပဋိပက္ခကို ပဋိပက္ခလိုပဲ ရှင်းရမယ်။ အဲဒါတွေကို ဖြေရှင်းဖို့ တရားဥပဒေ ထိရောက်ဖို့ လိုတယ်။ အဲလိုမရှင်းဘဲ ဘာသာရေးအကြောင်း ပြတယ်။ နောက်ပိုင်းကျတော့ နောက်ကြောင်း ပြန်ချင်တဲ့ ကောင်တွေက ၀င်အသုံးချလိုက်တော့ ပဋိပက္ခတွေကို ဖြေရှင်းဖို့ ခက်သွားတယ်။ ကျွန်တော်စိုးရိမ်တာက တိုင်းမ်မဂ္ဂဇင်းလို သြဇာအလွန်ကြီးတဲ့ မဂ္ဂဇင်းက ဦးဝီရသူပုံကိုပြပြီး မြန်မာပြည်ထဲက အကြောင်းတွေ ရေးတာ နာမည်ကလည်း တော်တော်ဆိုးတယ်။ ကျွန်တော်က ကောင်းတယ် ဆိုးတယ်လို့ ပြောချင်တာ မဟုတ်ဘူး။ ဒီဟာကြီးရဲ့ အန္တရာယ် အတိုင်းအတာက ကြီးသွားပြီ။ ဦးဝီရသူတို့ရဲ့ တုန့်ပြန်မှုကလည်း ပြင်းထန်တော့မယ်။ အဲလိုပဲ ဦးဝီရသူကို ဆန့်ကျင်တဲ့ လူတွေကလည်း ပြင်းထန်တော့မယ်။ ဒါကြောင့် ကျွန်တော် ထင်တယ်။ နှစ်ဖက်ရန်လိုမှုကလည်း ပိုမြင့်တော့မယ်'' ဟု ပြောကြားခဲ့သည်။\nသီတဂူ ဆရာတော်ကြီး၏ တပည့်တစ်ဦးဖြစ်ပြီး အာရှတော်ဝင်ဆေးရုံ၏ MD ဒေါက်တာမြတ်သူကလည်း ''ဘာသာ၊ သာသနာကို အချစ်လွန်သွားတာပါ။ တခြားဘာသာတွေကို စော်ကားတိုက်ခိုက်နေတာ မဟုတ်တဲ့ အတွက် တိုင်းမ်မဂ္ဂဇင်းရဲ့ ဖော်ပြချက်က လုံးဝမှားယွင်းပါတယ်။ ကျွန်တော်တို့ကတော့ သီတဂူဆရာတော် ဘုရားကြီးရဲ့ သဘောဆန္ဒနဲ့ အတူတူပါပဲ'' ဟု ပြောကြားခဲ့သည်။\nတိုင်းမ်မဂ္ဂဇင်း၏ ဇူလိုင် ၁ ရက်နေ့စွဲဖြင့် ဒေသအလိုက် ဖြန့်ချိသည့် မျက်နှာဖုံးများ\nထို့အတူ The Daily Eleven က ဦးဝီရသူအား မေးမြန်းရာတွင် ''ကလောင်ကိုင်နေတဲ့ ဆရာတော် တစ်ပါးကို အကြမ်းဖက် သမားလို့ ပြောရဲတာဟာ အတော်အံ့သြဖို့ ကောင်းတယ်။ ဒီလို တိုက်ခိုက်တဲ့ အတွက်တော့ တုန်လှုပ်သွားမှာ မဟုတ်ဘူး။ ပြောချင်တာက ဘားမားဘင်လာဒင်ဆိုပြီး နှိုင်းတဲ့ကိစ္စ၊ ဘင်လာဒင်တို့ လက်တွေက သွေးစွန်းနေတဲ့ လက်တွေဖြစ်တယ်။ ဦးဇင်းတို့ လက်တွေက အင်မတန် စင်ကြယ်တဲ့ လက်တွေ ဖြစ်တယ်။ ခြင်္သေ့ကို မြေခွေးနဲ့ နှိုင်းလိုက်သလို အင်မတန်ရိုင်းတဲ့ ဥပမာပဲ။ အခု ဦးဇင်းတို့ လုပ်နေတာ ကာကွယ်ရေး သက်သက်သာ ဖြစ်တယ်။ တိုက်ခိုက်ရေး လုံးဝမပါဘူး။ အမေရိကန်က အီရတ်ကို ၀င်တိုက်တာက အမေရိကန်ရဲ့ အမျိုးသား လုံခြုံရေးအတွက် ဖြစ်တယ်။ သူ့နိုင်ငံ၊ သူ့လူမျိုးအတွက် အခြားနိုင်ငံတွေကို ကျူးကျော်ပြီး တိုက်ခိုက်ချေမှုန်း နေတာပဲ။ ဦးဇင်းတို့က ကိုယ့်နိုင်ငံ ကိုယ့်လူမျိုးအတွက် ဥပဒေတွေ ထုတ်ပြန်ပြီး ကာကွယ်တာ အစွန်းရောက်တာလား။ တရားဟောပြီး ကိုယ့်လူမျိုး ကိုယ်ချစ်တတ်ဖို့၊ ကိုယ့်သာသနာကို ထိန်းသိမ်းဖို့၊ စောင့်ရှောက်ဖို့ ဟောနေတာတွေက အကြမ်းဖက်တာလား။ ဦးဇင်းအနေနဲ့ လာပြီးတော့ အင်တာဗျူးတဲ့ လူတွေကို ရိုက်ထားတဲ့ ဗီဒီယိုဖိုင်တွေရှိတယ်။ ဒါမှ သူတို့လိမ်တာ ပြုတာရှိရင် အမေးအဖြေ လုပ်ထားတဲ့ မှတ်တမ်းတွေ ပြန်တိုက်ကြည့်လို့ ရအောင်ပါ။ အခု တိုင်းမ်မဂ္ဂဇင်းနဲ့ အင်တာဗျူး လုပ်ထားတဲ့ ဗီဒီယိုဖိုင်ကို အင်တာနက်ကိုတင်ဖို့ လုပ်နေပါတယ်။ သူတို့က မေးမြန်းထားတာကိုလည်း မရေးဘူး။ ဖြေထားတာကိုလည်း မရေးဘူး။ သူတို့သုံးထားတဲ့ ဓာတ်ပုံက ဦးဇင်းကို ကြောက်စရာ ကောင်းတဲ့ပုံစံ ဖြစ်အောင် ပြင်ပြီးတော့ လုပ်ထားတာပါ'' ဟု ဦးဝီရသူ က မိန့်ကြားခဲ့သည်။\nအစ္စလာမ် သာသနာရေးရာ ကောင်စီ ဌာနချုပ်မှ ဦးဝဏ္ဏရွှေက ''ကျွန်တော်တို့ကတော့ တစ်ဦးတစ်ယောက်ရဲ့ ဆောင်ရွက်ချက်ကို ဘာသာတစ်ခုနဲ့ ယှဉ်ပြီးပြောဆိုတာမျိုးကို မကြိုက်ပါဘူး။ ဒီလိုပါပဲ။ အစ္စလာမ် ဘာသာမှာ ဆိုရင်လည်း လူတစ်ဦးတစ်ယောက်ရဲ့ ဆောင်ရွက်ချက်ကို ဘာသာနဲ့ယှဉ်ပြီး ပြောတာမျိုးကို ကျွန်တော်တို့ လက်မခံပါဘူး'' ဟု ပြောကြားသည်။\nဆရာတော် ဦးဝီရသူအား Time မဂ္ဂဇင်းက "The Face of Buddhist Terror" ဟု ဖော်ပြထားသည့်အပေါ် Eleven Media Group က လုံးဝ သဘောမတူ ပါကြောင်းနှင့် ပြင်းထန်စွာ ကန့်ကွက်အပ်ကြောင်းကို Eleven Media Group ၏ CEO ဒေါက်တာသန်းထွဋ်အောင် က ''ကျွန်တော့်အနေနဲ့ ဆရာတော် ဦးဝီရသူနဲ့ အယူအဆ အတော်များများ မတိုက်ဆိုင်ပါဘူး။ ဒါပေမဲ့ Time မဂ္ဂဇင်းက ဒါမျိုးလုပ်တာကိုတော့ လုံးဝလက်မခံဘူး။ သံဃာတစ်ပါး အနေနဲ့တော့ ပါရာဇိကကံ မကျသရွေ့ သံဃာဟာ သံဃာပါပဲ။ မစိုးရိမ်ကျောင်းတိုက်မှာ နာယက ဆရာတော်တစ်ပါးဖြစ်ဖို့ မလွယ်ဘူးဆိုတာ ကျွန်တော်သိတယ်။\nဘာသာရေးဟာ မဏ္ဍိုင်ကြီး သုံးခုနဲ့ ကင်းကင်းရှင်းရှင်း မရပ်တည်တာတွေ၊ ဗုဒ္ဓဘာသာနဲ့ ပတ်သက်လို့ အလွန်အကျွံ အစွန်းရောက်တာတွေ၊ လူနည်းစု မွတ်စလင်တွေကို အမုန်းပွားပြီး သူတို့ရဲ့ စီးပွားရေး လူမှုရေး ထိခိုက်အောင် လုပ်တာတွေကိုတော့ ကျွန်တော် လုံးဝသဘောမတူပါဘူး။ ဆရာတော် ဦးဝီရသူနဲ့ အမြင်မတူတာက သီးခြားစီပါ။ Time မဂ္ဂဇင်းက အခုလို လုပ်တာကိုတော့ လက်မခံ နိုင်ပါဘူး။\nTime မဂ္ဂဇင်းရဲ့ ဖော်ပြချက်က မျှတမှု မရှိတဲ့ လုပ်ရပ်လို့ ဂျာနယ်လစ်တစ်ယောက် အနေနဲ့ ယူဆပါတယ်။ ဒါဟာ ကျွန်တော်တို့ နိုင်ငံနဲ့ ကျွန်တော်တို့ ဘာသာ၊ သာသနာကို အထင်သေး အမြင်သေး လုပ်ဆောင်တာ ဖြစ်တဲ့အတွက် ကန့်ကွက်ပါတယ်။\nTime ရဲ့ဒီလုပ်ရပ်ဟာ ကျွန်တော်တို့နိုင်ငံရဲ့ ဒီမိုကရေစီ ခရီးလမ်းအတွက် အနှောင့်အယှက် ဖြစ်စေပါတယ်။ မလိုအပ်ဘဲ ပဋိပက္ခကို ပိုဆိုးသွားစေနိုင်တယ်'' ဟု ပြောကြားသည်။\nမြန်မာနိုင်ငံတွင် ဆက်တိုက်လိုလို ဖြစ်ပေါ်နေသော ပဋိပက္ခများတွင် ဦးဝီရသူ ပါဝင်ပတ်သက် နေသည်ဟု ကျယ်ကျယ် ပြန့်ပြန့် စွပ်စွဲခံနေခဲ့ရပြီး ပဋိပက္ခများတွင် ၉၆၉ ဗုဒ္ဓဘာသာ အဖွဲ့များကြောင့် ဖြစ်ရသည်ဟုလည်း စွပ်စွဲခံနေရသည်။\nဗုဒ္ဓဘာသာ အကြမ်းဖက်မှု မျက်နှာစာ (The Face of Buddhist Terror)\nဗုဒ္ဓ၀ါဒသည် ငြိမ်းချမ်းရေးနှင့် ခန္တီတရားတို့ကို လက်ကိုင်ထားမှုအတွက် ကျော်ကြားသည့် ယုံကြည်မှုတစ်ရပ် ဖြစ်သည်။ သို့သော် အာရှတွင် ဗုဒ္ဓဘာသာဝင် အများစု နေထိုင်သည့် နိုင်ငံများ၌ ဘုန်းတော်ကြီးများသည် တစ်ယူသန် သဘောထားနှင့် အထူးသဖြင့် အစ္စလာမ် ဘာသာဝင်တို့အပေါ် အကြမ်းဖက်မှုကို လှုံ့ဆော်နေကြသည်။\nမျက်နှာက ရုပ်ပွားတော် တစ်ခုကဲ့သို့ တည်ငြိမ်အေးချမ်းပြီး ကြည်လင်နေသည့် ''ဗမာဘင်လာဒင်'' ဟူသော အမည်ကို ရထားသည့် ဗုဒ္ဓဘာသာ ဘုန်းတော်ကြီးက သူ၏ တရားကို စတင်လိုက်သည်။ တရားနာသူ ရာပေါင်းများစွာက ဘုန်းတော်ကြီးရှေ့တွင် လက်အုပ်ချီကာ ထိုင်နေကြပြီး ချွေးများက သူတို့ကျောတွင် ရွှဲရွှဲစိုနေသည်။ မြန်မာနိုင်ငံ၏ ဒုတိယအကြီးဆုံး မန္တလေးမြို့ရှိ ဘုန်းကြီးကျောင်း တစ်ခုထဲတွင် တရားနာသူ လူအုပ်က နီညိုရောင် သင်္ကန်းရုံထားသည့် ပုဂ္ဂိုလ်နှင့်အတူ ရွတ်ဆိုသံများက အိုက်စပ်သော လေထဲတွင် လွင့်ပျံနေသည်။\nထိုမြင်ကွင်းသည် ငြိမ်းချမ်းသော မြင်ကွင်းဟု ထင်ရပါသော်လည်း ဦးဝီရသူ၏ ဟောကြားချက်များက အမုန်းတို့ဖြင့် မြည်ဟည်းနေသည်။ ''အခုအချိန်က အေးအေးချမ်းချမ်း ရှိမယ့်အချိန် မဟုတ်ပါဘူး'' ဟု ဘုန်းတော်ကြီးက တည်ငြိမ်အေးဆေးစွာ ဆိုလိုက်သည်။\nမြန်မာပြည်ရဲ့ စစ်ဗိုလ်ချုပ် သားသမီးတွေ ရှယ်ယာ ပါပြီးသား…\nနှစ် ၂၀ အတွင်း မြန်မာပြည်ကြီးရဲ့ တိုးတက်မှု ပြယုဂ်လို့ ပြောရလေမလားပဲ….\nမြန်မာပြည်သားများ ခမျာ ဘယ်ပစ္စည်းမှ ဖောဖောသီသီ သုံးခဲ့ရတာ မရှိပါဘူး။ မြန်မာပြည်က ကုန်ဈေးနှုန်းများ ကျတယ်ဆိုတဲ့ ဝေါဟာရကို မတီထွင်ခဲ့မိသယောင် တက်ကြီးကို တက်နေတော့တာပါဘဲ။ နိုင်ငံတော် ခေါင်းဆာင်ကြီးတွေက “ကုန်ဈေးနှုန်း ကျဆင်းရေး ကော်မတီ” ဆိုပြီး ဖွဲ့စည်းကာ သူတို့ အစည်းအဝေး တစ်ခါထိုင်လိုက်တိုင်း တစ်ခါ ဈေးတက်နေလေတော့ “ကုန်ဈေးနူန်း မှန်ကန်မြန်ဆန်ရေး ကော်မတီ” ဆိုပြီး ပြောင်းခေါ်လိုက်ရ ပါလေရောလား???။\nနောက် တစ်ခုရှိသေးတယ် “တန်ဖိုးနဲ အိမ်ယာ” ဆိုပြီး လုပ်လိုက်ကြတာ… ဆင်းရဲသားတွေ အနေနဲ့ ဘယ်လိုမှ မကပ်နှိုင်တာ သိတော့ “တန်ဖိုးမျှတအိမ်ယာ” ဆိုပြီး ပြောင်းခေါ်လိုက်ရ ပြန်ပါလေရောလား???....ခေါင်းစဉ်တပ်လိုက်၊ သူတို့က ယူလိုက်နဲ့ ဆင်းရဲသားတွေရဲ့မျော်လင့်ချက်က ၀ိုးတိုးဝါးတားပါပဲ။\n၈၈ အရေးအခင်းတုန်းက “ဆန်တစ်ပြည် ၁၅ ပြား စိန်လွင် သေမှစား၊ ဆန်တစ်ပြည် ၁၅ ကျပ် စိန်လွင် ခေါင်းကိုဖြတ်” “ဘဲဥတစ်လုံး နှစ်ကျပ်ခွဲ စိန်လွင့်ခေါင်းကိုခွဲ” တဲ့။ ဆန်တစ်ပြည် ၁၅ ကျပ်မို့လို့ လူတွေ ပေါက်ကွဲခဲ့ကြပုံများ၊ အခုတော့ ဆန်တစ်ပြည် ထောင် ကျော်ပြီမို့ နှစ်ပေါင်း ၂၀ ကျော်အတွင်း ကုန်ဈေးနှုန်းများ အဆ ၂၀၀ ကျော် တက်သွားခဲ့ပြီ ဖြစ်ပါတယ်။ အဲဒါကတော့ နှစ် ၂၀ အတွင်း မြန်မာပြည်ကြီးရဲ့ တိုးတက်မှု ပြယုဂ်လို့ ပြောရလေမလားပဲ။\nမြန်မာပြည် စီးပွားရေးလောကမှာအစိုးရ စီးပွားရေးလုပ်ငန်းများကို ပုဂ္ဂလိကပိုင် လုပ်ငန်းအဖြစ် လွှဲပြောင်းလုပ်ကိုင်ခွင့် ပေးနေတယ် ဆိုတော့ အသံတာကြားရတာနဲ့တင် နားအရသာ ရှိလှပါတယ်။ ကိုယ်မပိုင်ရရင်နေ၊ ပုဂ္ဂလိကပိုင်ဆိုတဲ့ စကားလုံးကတင် ကိုယ့်ကို ကိုယ်စားပြုသလို ခံစားရတယ်လေ။\nဒါပေမဲ့ပေါ့လေ… ပုဂ္ဂလိကဘဏ်များ ဖွင့်လှစ်ခွင့် ပေးတော့မယ်လို့ ကြေငြာလို့မှ မဆုံးသေး၊ လျာထားချက် ပြည့်သွားပြီ။ အစိုးရ စက်သုံးဆီဆိုင်များ ပုဂ္ဂလိကသို့ လွှဲပြောင်းပေးတော့မည်၊ ကြေငြာလို့မှ မပြီးသေး၊ လွှဲ ပြောင်းပြီးသွားပြီ်။\nဟိတ်တစ်လုံး ဟန်တစ်လုံးနဲ့ ချချပေးနေတဲ့ ပုဂ္ဂလိကလုပ်ငန်းတွေဟာ ဘယ်သူတွေကများ လက်ဦးမှု ယူသွားကြပါလိမ့်??? လူဦးရေ သန်း ၆၀ လောက်ရှိတဲ့ မြန်မာပြည်ကြီးမှာ ပုဂ္ဂလိကပိုင် လုပ်ငန်းများကို လက်မြန်ခြေမြန်နဲ့ အဲဒီ ၁၀ ဦးမျှလောက်သော သူဌေးကြီးများကသာ ပြိုင်ဘက်မရှိ အညီအမျှခွဲဝေယူနေကြတာကိုး…..ဘာ့ကြောင့်များပါလိမ့်??? ပြန်လည်ဆန်းစစ်ကြည့်လိုက်တော့ မြန်မာပြည်ရဲ့ ဝဏ္ဏစည်သူ အနာထပိန် ဘာဘွဲ့ရ ညာဘွဲ့ရ သူဌေးတိုင်းရဲ့ လုပ်ငန်းတိုင်းမှာ မြန်မာပြည်ရဲ့ စစ်ဗိုလ်ချုပ် သားသမီးတွေ ရှယ်ယာ ပါပြီးသားဖြစ်နေတာကိုးဗျ…။\nမြန်မာစစ်ဗိုလ်ချုပ်များက ဤသို့ ဤပုံ ကွက်ကျော်မြင် ဂွင်ကျော် ရိုက်ထားကြတာလေ.. ။\nပုဂ္ဂလိက ခေါင်းစဉ်တပ်လိုက်၊ သူတို့က ယူလိုက်နဲ့ မြန်မာပြည်ကို အိမ်တိုင်ပါ ချွတ်ရောင်းတဲ့ပုံ ပေါက်နေကြ တယ်။\nသူတို့ဟာက မ.ဆ.လ ခေတ် ရန်ကုန်ဘူတာကြီးမှာ လက်မှတ် ရောင်းသလိုမျိုး လက်မှတ်ရောင်းချိန်က နံနက် ၇:၀၀ နာရီတဲ့၊ ဒါပေမဲ့ ၇:၀၀ နာရီက မထိုးသေးဘူး “ကုန်ပြီ” ဆိုတဲ့ စာတမ်းက အစီအရီ ပေါ်နေတော့တာဘဲ ဘယ်အချိန် ဘယ်လို ကုန်အောင် ရောင်းလိုက်မှန်းမသိ။ ဘယ်လိုဘဲ မျက်စိရှင်အောင် ထားထား၊ မည်ကဲ့သို့ပင် အိပ်ရေးပျက်ခံပြီး လာစောင့်စောင့် လက်မှတ်ရောင်းတာကို အမြဲတမ်းလိုလို မတွေ့ရ။ “ကုန်ပြီ” ဆိုတဲ့ စာတမ်းက နေရာယူထားပြီးသားကို တွေ့မြင်ကြရတာ များပါတယ်။မဆလခေတ် ရုပ်ရုင်ရုံလက်မှတ် တန်းစီ သလိုပေါ့ဗျာ….\nမြန်မာပြည်ရဲ့ ဝဏ္ဏစည်သူ အနာထပိန် ဘာဘွဲ့ရ ညာဘွဲ့ရ သူဌေး တွေ က တရားဝင် လုပ်ငန်းရှင်သာ ဖြစ်တယ်။ အခွန်ဆောင်တယ်။ ဝင်ငွေအားလုံး ငွေဖြူပြနှိုင်တယ်။အဲဒီတော့ အကြောင်းတစုံတရာ ကြောင့် မြန်မာစစ်ဗိုလ်ချုပ်များကို အဂတိလိုက်စားမှုနဲ့ တရားစွဲ၊ လူကိုသာ ထောင်ထဲ ပို့လို့ရမယ်။ မြန်မာပြည်ရဲ့ ဝဏ္ဏစည်သူ အနာထပိန် ဘာဘွဲ့ရ ညာဘွဲ့ရ သူဌေး တွေရဲ့ လုပ်ငန်း ကိုတော့ သိမ်းလို့ မရ။ အားလုံးက တရားဝင် လည်ပတ်နေတဲ့လုပ်ငန်း ဖြစ်နေတာကိုး။ မပိုင်ဘူးလား။ အလွန်တရာ ကလိန်စေ့ ငြမ်းဆင်နိုင်သောလှည့်ကွက်ပင် ဖြစ်ပါတယ်။သူတို့ ပြုတ်ကျခဲ့ရင်တောင်မှ မြန်မာပြည်အား အခွံဘဲ ချန်ခဲ့မယ်ဆိုတဲ့ ဘယ်သူသေသေ ငတေမာပြီးရော ဆိုသည့် စိတ်ဓါတ်မျိုးဘဲ ဖြစ်ပါတယ်။\nဥပဒေကသက်သေမရှိရင်အရေးယူလို့မရတဲ့ကျူးလွန်သူတွေ အတွက် ကာဗာတစ်ခုလိ ဖြစ်သွားပြီပေါ့၊ ဘယ်လောက်ခိုးခိုး သက်သေမရှိရင်တော့ ဥပဒေအရ၊ အရေးယူလို့မရဘူးပဲပေါ့၊ ဌာနဆိုင်ရာဝန်ထမ်းငယ် အယောက်တစ်သောင်း လက်ဘက်ရည်ကြေး၊ လိုင်းကြေး တောင်းတာ၊ မုန့်ဘိုးတောင်းတာ လာဘ်ယူတာထက် အကြီးအကဲ တစ်ယောက်ကဒေါ်လာသန်းချီ အဂတိလိုက်စားတာက ဘယ်ဟာပိုဆုံးရှုံးသလဲ အပြစ်ရှိသလဲဆိုတာ တွေးတတ်ကြမှာပါ။\nပုဂ္ဂလိကလုပ်ငန်းလူကြားကောင်းအောင် ပုဂ္ဂလိက ချပေးနေတယ်ဆိုတာကို သွားမယုံလိုက်ပါနဲ့။ အမှန်မှာတော့ ပုဂ္ဂလိက ချပေးနေခြင်း မဟုတ်ပါ။ နီးစပ်ရာကို အကျိုးတူ လုပ်ပိုင်ခွင့်များ ချပေးနေခြင်းသာ ဖြစ်ပါတယ်။ အစိုးရ အနေနဲ့ နိုင်ငံပိုင် စီးပွားရေးလုပ်ငန်းများကို အဂတိ လိုက်စားနေရတာကို ကျောမလုံဘူးလေ ဒါ့ကြောင့် စစ်ဗိုလ်ချုပ်သား/သမီးတွေ ရှယ်ယာပါတဲ့ ကုမ္ပဏီများ၊ နိုင်ငံပိုင်လုပ်ငန်းများကို ပုဂ္ဂလိကနာမည် တပ်ပေးလိုက်တဲ့အတွက် လွတ်လွတ်လပ်လပ်ကို စားချင်တိုင်း စားလို့ ရသွားတော့တာပေါ့။\nမြန်မာပြည်ရဲ့ တစ်ဦးတည်း ကိုယ်စားလှယ်ကြီးတွေဘဲ လုပ်နေကြတာမို့ အဲ့ဒီ ကိုယ်စားလှယ်ကြီးတွေ တင်သမျှ ဈေးနဲ့ဘဲ ဝယ်ယူ စားသုံး/သုံးစွဲ နေကြရတာပါ။ သူတို့က ပိတ်ချင်တဲ့ ပစ္စည်းကိုပိတ် ဖွင့်ချင်တဲ့ သူကိုတော့ဖွင့် ဒီလိုလုပ်ခဲ့ကြတာကိုးဗျ။\nပုဂ္ဂလိကလုပ်ငန်းက ဈေး (၁၀) ဆ တက်စေဦးတော့ ဘာမျှ ပြောမရ။\nအစိုးရပိုင်လုပ်ငန်းက ဈေးတက်သွားပြီဆိုရင် ဆူပူမှုတွေ ဖြစ်သွားနိုင်တယ်။ ထိန်းထိန်းညှိညှိ လုပ်ရတဲ့ သဘာဝရှိတယ်။ အဲဒီလို ခြားနားချက်များကြားမှာ ဦးပိုင် ပုဂ္ဂလိကလုပ်ငန်းကြီးတွေ တွင်ကျယ်သွားရင်ဖြင့် မြန်မာပြည်သူတွေ အငတ်ဘေး ဆိုက်သွားနိုင်ချေရှိတယ်။ ပုဂ္ဂလိကတော့ ပုဂ္ဂလိကဘဲ။ ဒါပေမယ့် နီးစပ်ရာ ပုဂ္ဂလိက ဖြစ်နေတာကိုး။ အဲဒီလိုနဲ့ ဘဲ ကျွန်တော်တို့ မြန်မာနိုင်ငံဟာ အာရှအဆင်းရဲဆုံး နိုင်ငံ တနိုင်ငံဖြစ်သွားရတာပါပဲဗျာ….။\nအစိုးရကပြုပြင်ပြောင်းလဲတယ်ဆိုတာတကယ်မပြောင်းလဲပဲပြောင်းလည်းတယ်လို့နာမည်ခံချင်တာ လား၊ ပြုပြင်ပြောင်းလဲတယ် ဆိုတာကို လိုချင်တာ လား၊ ပြုပြင်ပြောင်းလည်းပါတယ် လို့သူများက မြင်တာ တော့ ခံချင်နေတာကျတော့ တပိုင်းကိုသေနေတာပဲ၊ ၂၀၀၈အခြေခံဥပဒေ ၄၄၅ မှာနအဖကို အခုအစိုးရက ဆက်ခံတယ် ဆိုတာကဘာကိုဆက်ခံတာလဲ? တာဝန်ခံတာလား၊ခေါင်းခံတာလား၊ဘာပဲပြောပြောဆက်ခံတယ်ဆိုရင် အရင်အစိုးရ (သူတို့အပြော) ကလုပ်ခဲ့သမျှ ကိစ္စ အရပ်ရပ်ကို တာဝန်ယူ ဖြေရှင်း ပေးရမှာပေါ့။ အခုဟာက ပြည်သူက ထောက်ခံ မဲ့လမ်းကိုကျတော့မရွေးချင်ဘူး၊ ပြုပြင်ပြောင်းလည်းပါတယ်လို့သူများကမြင်တာတော့ခံချင်တာ တပိုင်းကိုသေနေတာပဲ။\nဘဏ်တွေ၊ ကုန်ထုတ်အရင်းအနှီးဖြစ်တဲ့ ငွေကြေး၊ မြေ၊ စက်ရုံအလုပ်ရုံတွေ အားလုံးကို ခရိုနီတွေကပဲ ပိုင်ဆိုင်ပြီး အခုအစိုးရလက်ထက်မှာ လည်း မြန်မာရင်းနှီးမြှုပ်နှံမှု ကော်မရှင်မှာ ရင်းနှီးမြှုပ်နှံမှုတွေရဲ့၉၀ရာခိုင်နှုန်းကခရိုနီတွေနဲ့သာသက်ဆိုင်မှုရှိနေတာတွေ့ရပါတယ်။တစ်သက်လုံးအညွန့်ခူး၊ အခွင့်ထူးခံယူ၊ အခွန်လုံးဝမဆောင်ဘဲ အခုအစိုးရ ခေတ်မှာလည်း ရင်းနှီးမြှုပ်နှံမှုကော်မရှင်မှာ မှတ်ပုံတင်ပြီး စီမံကိန်း (သို့မဟုတ်) ရင်းနှီးမြှုပ်နှံမှုအတွက် အခွန်ဆောင်ပြီး ဖြစ်ကြောင်းငွေဖြူမပြရုံသာမက၊ တင်သွင်းလာတဲ့ စက်ပစ္စည်းတွေအတွက် အခွန်လည်းမပေးရ၊ ၀င်ငွေခွန်လည်း ငါးနှစ်သက်သာခွင့်ရနိုင်တဲ့ အခွင့်အရေးလည်းရတယ်။ ဘယ်လောက်မမျှတပါသလဲ၊ တိုင်းပြည်ကို ဘယ်လောက်နစ်နာစေပါသလဲ။\nအဂတိတရားလိုက်စားမှုတွေ၊ ငွေကြေးခ၀ါချမှုတွေ ဘယ်လောက်ရှိခဲ့သလဲ။\nအဂတိတရားရယ်၊ လုပ်ပိုင်ခွင့်ရယ်၊ ငွေကြေးရယ်၊ အခွန် အမိန့် ကြော်ငြာစာလေးတစ်ခုရယ်နဲ့ ဆင်းရဲ၊ ချမ်းသာ ကွာဟကုန်တာပါ။ ရန်ကုန်ရှိ လူအများစုမှာ စီးပွားရေး မပြေလည် ကျပ်တည်းသည့် ဒါဏ်ကို လူးလှိမ့်ခံနေကြရပါ တယ်။ အထူးသဖြင့် ၀န်ထမ်းများနှင့် လက်လုပ်လက်စား နေ့စား အလုပ်သမားများ အတော်ကျပ်တည်း ကြပါ တယ်။ ၀င်ငွေနှင့် ထွက်ငွေ မလုံလောက်ကြဘူး၊ တနေ့လုံး မနေမနား တစ်ဝမ်းတစ်ခါးကို ရုန်းကန်လှုပ်ရှားနေရတဲ့ ပြည်သူလူထုဟာ ညနေစောင်း အိမ်အပြန် ခရီးသည်တင် ကားတွေပေါ်မှာ “ခြေထောက်တစ်ချောင်း” ချခွင့်ရဖို့ ကားပေါ်လိုက်ပါခွင့်ရဖို့ သိန်းထီပေါက်တာထက် ခက်ခဲရတဲ့ကြားထဲ ဒုက္ခရောက်နေကြရတာကိုလဲ တွေ့မြင်နေရပါတယ်။\nနိုင်ငံတော် အုပ်ချုပ်ရေး ယန္တယားကြီးအတွင်း၌ ဆောင်ရွက်နေကြသော ပျက်စီးမှု အဝဝတို့၌ အသားကျနေကြသော ခေါင်ထက်၌ အတွင်းတွင် ပေါက်ထွက်နေသော အုပ်ချုပ်ရေး ယန္တယားကြီးကို လည်း အမြန်ဆုံး ပြုပြင်ဖို့ရာ လိုအပ်ပါတယ်။အရိုးစွဲအောင် ကျင့်သားရနေကြတဲ့ လူလူချင်း ခေါင်းပုံဖြတ် မတရားအမြတ်ရှာတဲ့ စီးပွားရေး စနစ်ဆိုး နိုင်ငံတော်စီးပွားရေးမှန်သမျှ လက်ဝါးကြီးအုပ်ထားတဲ့ စနစ် ကို ဖျက်ပြီး ပြည်သူ့စီးပွားရေးစနစ် ဖြင့် အစားထိုးရပါမယ်။အဲဒီလို ပြည်သူ့ စီးပွားရေး စနစ်ကို အစားထိုးရာတွင်လည်း အုပ်ချုပ်သူလူတန်းစားများနှင့် အာဏာရ အသိုင်းအဝန်း လက်ဝါးကြီးအုပ် စီးပွားရေးဦးပိုင်စနစ် နှင့် တိုင်းသူပြည်သားတို့ရဲ့ အတွေးအခေါ် ပိုင်းဆိုင်ရာကို အမြစ်ကလှန်ပြီး ပြောင်းလဲဘို့လိုပါတယ်။\n၂၀၁၀ ရွေးကောက်ပွဲမှာ ကြံ့ဖွံ့ပါတီဟာ ဆန္ဒမဲရာခိုင်နှုန်း တော်တော်များများနဲ့ အနိုင်ရလာခဲ့တာကို အားလုံးသိပြီး ဖြစ်မှာပါ။ ဒီလို အနိုင်ရလာတာဟာ ကြံ့ဖွံ့ပါတီက လွှတ်တော်ကိုယ်စားလှယ်တွေကပဲ တော်လို့ လား၊ ပြည်သူတွေကပဲ သူတို့ကို အမှန်တကယ် ယုံကြည်ခဲ့လို့လား ဆိုတာကတော့ အထူးစဉ်းစားစရာမလို။ NLD မပါဝင် သည့် ရွေးကောက်ပွဲဖြစ်သဖြင့် ကြံ့ဖွံ့အနေဖြင့် ၂၀၁၀ တွင် အနူတောမှ လူချောဖြစ်တာက ငြင်းစရာမရှိ။ ထို့အပြင် ကြံ့ဖွံ့ပါတီ ၂၀၁၀ ခုနှစ်တွင် အမတ်နေရာအများစု နေရာရခဲ့ခြင်းမှာ စစ်တပ်က ကျောထောက်နောက်ခံ ပေးထား သောကြောင့် ဆိုသည့်အချက်ကိုတော့ မည်သူမှ မငြင်းနိုင်။ ယခင် နအဖ အစိုးရက ကြံ့ဖွံ့ပါတီ ရုံးစိုက်ရာ မြေနေရာ မှ အဆောက်အဦ၊ ပရိဘောဂမျိုးစုံအထိပင် ပြင်ဆင်ပေးခဲ့သည့်အပြင် ဒေသခံ စစ်တိုင်းမှူးများ၏ သက်ဆိုင်ရာ တိုင်းနှင့်ပြည်နယ်အလိုက်စည်းရုံးပေးခဲ့ခြင်းကလဲ ကြံ့ဖွံ့ပါတီအနိုင်ရရှိခြင်း၏အဓိကအကြောင်းတစ်ခုပင်ဖြစ်ပါသည်။\n၂၀၁၂ ကြားဖြတ်ရွေးကောက်ပွဲတွင် ကြံဖွံ့ပါတီ ဘာကြောင့် ခွက်ခွက်လန် ရှုံးခဲ့ရပါသလဲ။ ယခင် နအဖ လက်ထက်က စနစ်တကျ ဖွဲ့စည်းပေးလိုက်သော ကြံ့ဖွံ့ပါတီကြီးသည် အာဏာရပြီး အချိန်တိုအတွင်းမှာပင် ပါတီ ၀င်များအချင်းချင်း ခေါင်းဆောင်ပိုင်းတွင် မညီမညွတ်ဖြစ်လာသည်။ သမ္မတအစိုးရအဖွဲ့နှင့် ပါတီတာဝန်ရှိသူများ အကြား အက်ကြောင်းများ ထပ်လာသည်။ အစိုးရအဖွဲ့ဝင်ဝန်ကြီးဖြစ်သူနှင့် ၀န်ကြီးမဖြစ်သူ နေရာမရသူများအကြား ခွက်စောင်းခုတ်လာကြသည်။ အချင်းချင်းမညီညွတ်တော့ဘဲ တစ်ဦးနှင့်တစ်ဦး ဖော်ကောင်လုပ်လာသည်။ သမ္မတက နိုင်ငံကို ပြုပြင်ပြောင်းလဲရေးဆောင်ရွက်နေချိန်တွင် ပြည်သူ့လွှတ်တော်ဥက္ကဌက သမ္မတ လုပ်ရကိုင်ရခက်အောင် ထိုးနှက်တိုက်ခိုက်လာတာကို တွေ့မြင်လာရပါတယ်။ နိုင်ငံ စီးပွားရေး နလန်မထူနိုင်သေးခင်မှာတင် ၀န်ထမ်း များ လစာတိုးအောင် ပြည်သူ့လွှတ်တော်ဥက္ကဌမှ သမ္မတအား ဖိအားပေးခြင်း၊ ထို့အပြင် အခြားသော အတွင်း ကြိတ်ပုန်း ပြဿနာများကိုလည်း တွေ့လာရပါတယ်။ ပြည်ခိုင်ဖြိုးပါတီမှ ၂၀၁၀ ခုနှစ်အတွင်း ရွေးချယ်ခံရသော လွှတ်တော် ကိုယ်စားလှယ်အများစုမှာ စစ်တပ်မှ အသွင်ပြောင်းလာသော စစ်ဗိုလ်ချုပ်များဖြစ်ပြီး ၎င်းတို့အနေဖြင့် အရွေးချယ်ခံ ရမှာ သေချာသည်ကို သိရှိနေသည့်အတွက် ပြည်သူလူထု အခက်အခဲနှင့်ပတ်သက်ပြီး ကူညီဖြေရှင်း ပေးတာမရှိပေ။ ဒါ့အပြင် ကြံ့ဖွံ့ကိုယ်စားလှယ်လောင်းများအနေဖြင့် မဲဆွယ်ချိန် ပြည်သူနဲ့ထိတွေ့ပြီး လွှတ်တော် ကိုယ်စားလှယ် ဖြစ်သွားတဲ့အချိန်မှာ ပြည်သူတွေကို လုံးဝလှည့်မကြည့်တော့ပါ။ ဒါကလည်း ၂၀၁၂ ကြားဖြတ် ရွေးကောက်ပွဲမှာ ကြံ့ဖွံ့ပါတီ ရှုံးနိမ့်ခဲ့ရတဲ့ အဓိကအကြောင်းရင်းတစ်ခုလို့ ဆိုချင်ပါတယ်။\nဒါ့အပြင် ယခင်က ကြံ့ဖွံ့ပါတီကြီးရဲ့ခေါင်းဆောင်တစ်ဦးဖြစ်တဲ့ သမ္မတဦးသိန်းစိန်နဲ့ ပြည်သူ့လွှတ်တော် ဥက္ကဌ ဦးရွှေမန်းတို့ရဲ့ တစ်ယောက်နဲ့တစ်ယောက် ခြေပုန်းခုတ်နေတဲ့ ပြဿနာတွေဟာ အစောပိုင်းမှာတော့ ဦးရွှေမန်းဘက်က မှန်နေတယ်လို့ ထင်ရပေမဲ့ အချိန်ကြာလာတာနဲ့အမျှ ဦးရွှေမန်းရဲ့ အလွန်ဖြစ်လာတာကို သတိ ထားမိလာပါတယ်။ ဦးရွှေမန်းအနေနဲ့ ယခင် နအဖအစိုးရလက်ထက်က နိုင်ငံအဆင့် နံပါတ်(၃) နေရာမှာ ရှိတဲ့သူ တစ်ယောက်ပါ။ နအဖခေါင်းဆောင် ဗိုလ်ချုပ်မှူးကြီးသန်းရွှေနဲ့ ဒုဗိုလ်ချုပ်မှူးကြီး မောင်အေး နားသွားတဲ့အချိန်မှာ အစိုးရသစ်မှာ သူကလွဲပြီး သမ္မတဖြစ်မဲ့သူမရှိလို့ ယူဆခဲ့ရပေမဲ့ တကယ်ဖြစ်လာတော့ သူ့ထက်တစ်ဆင့် ငယ်တဲ့ သူက သူ့ကို ကျော်တက်သွားတဲ့အတွက် သူ့မှာ ခံစားချက်ရှိပုံ ရပါတယ်။ ပြည်သူ့လွှတ်တော်ဥက္ကဌ ဖြစ်လာ ကတည်းက အစိုးရအဖွဲ့ကို နည်းအမျိုးမျိုးနဲ့ ဖိအားပေးလာတာကို သတိထားမိလာပါတယ်။ အခုတော့ နောက်ဆုံး အနေနဲ့ ဦးရွှေမန်းတစ်ယောက် သွေးရူးသွေးတန်းလုပ်ရပ်အချို့ လုပ်လာတာကို တွေ့လာရပါပြီ။ သမ္မတဦးသိန်းစိန် အမေရိကား က ပြန်ရောက်လို့ မကြာသေးခင်မှာပဲ အမေရိကားကို ခရီးနှင်ဖို့ ပြင်ပါတော့တယ်။ အမေရိကား ရောက်တော့ အမေရိကန်အကြိုက် ပြောဆိုခဲ့တာတွေ၊ အမေရိကန်ကို အထင်တကြီးနဲ့ စကားပြောဆိုခဲ့တာတွေဟာ တစ်ချိန်က Internet မှာ နာမည်ကြီးခဲ့တဲ့ နအဖအစိုးရရဲ့ ထိပ်တန်းလျှို့ဝှက် ဖိုင်တစ်ခုထဲက မြောက်ကိုရီးယားကို သွားခဲ့တဲ့ ဦးရွှေမန်း ဟုတ်ရဲ့လားလို့တောင် မထင်မှတ်စရာပါပဲ။ ဒါ့အပြင် အမေရိကန်ရောက်တုန်း ၉၆၉ အဖွဲ့တွေ ကို အရေးယူမယ် ပြောခဲ့လို့ ဗုဒ္ဒဘာသာဝင်နိုင်ငံသားတွေရဲ့ စိတ်ကို ဆွပေးသလို ဖြစ်စေခဲ့တဲ့အပြင် ၉၆၉ အဖွဲ့ကို အကြမ်းဖက်သမားလို့ ကမ္ဘာကတောင် ထင်သွားစေပါတယ်။ ဒါ့အပြင် ၂၀၁၅ မှာ သမ္မတ ဖြစ်ချင်တယ်၊ ဖြစ်နိုင်ရင် သမ္မတထက် ပိုမြင့်တဲ့ရာထူးရှိရင် လိုချင်တယ်ဆိုတဲ့ စကားတွေကြောင့် ဦးရွှေမန်းနဲ့ ပတ်သက်ပြီး မြန်မာပြည်သူတွေ ကြားမှာ တော်တော်လေး မကျေမနပ် ဖြစ်လာကြတာကို တွေ့လာရပါတယ်။ ဦးရွှေမန်းကို ဘယ်လောက်အထိ ချစ်ကြလဲဆိုရင် သမ္မတထက်မြင့်ချင်ရင် ဘုန်းကြီးဝတ်လိုက်လို့ ဆိုသူကတစ်မျိုး၊ သမ္မတထက်မြင့်ချင်ရင် ဦးသိန်းစိန် မိန်းမလုပ်လိုက် ဆိုသူကတစ်ဖုံ၊ Online မှာ အမျိုးမျိုးဝေဖန် ပြောဆိုလာကြတာကိုလဲ တွေ့လာရပါတယ်။ ပြည်သူတွေရဲ့ ပို့သတဲ့မေတ္တာကို ရသွားလို့လားတော့ မသိဘူး၊ ဦးရွှေမန်း တစ်ယောက် ဒေါ်အောင်ဆန်းစုကြည် သမ္မတဖြစ်ဖို့ အခြေခံဥပဒေပြင်ဆင်ရေး ဆောင်ရွက်ပေးမယ်လို့ ဆိုလာပြန်ပါတယ်။ ဦးရွှေမန်း အခုလို အမေရိကား မှာ ပြောကြားတဲ့စကားတွေဟာ သူ့ရဲ့ ပုဂ္ဂိုလ်ရေးခံယူချက်လား၊ ပါတီရဲ့ မူဝါဒလားတော့ ကွဲကွဲပြားပြားမသိရပါ။ ကြံ့ဖွံ့ ဗဟိုကော်မတီဝင်အချို့ကလည်း ဦးရွှေမန်း အခုလို အမေရိကားခရီးစဉ်မှာ ပြောချင်တာ ပြောခဲ့တာနဲ့ ပတ်သက်ပြီး ဘ၀င်မကျ ဖြစ်နေကြပါတယ်။ ဒီမိုကရေစီခေတ်မှာ ပါတီဝင်တစ်ခုရဲ့ ခေါင်းဆောင်တစ်ဦးအနေနဲ့ အခြားသောပါတီဝင်များ၏ သဘောထားကိုမရယူဘဲ မပြောဆိုသင့်ဘူးလို့ ဝေဖန်ပြောဆိုနေကြသူများလဲ ရှိပါတယ်။ ဒါပေမဲ့ သူစိတ်ကြိုက်ခန့်ထားတဲ့ ကြံ့ဖွံ့ ဒုဥက္ကဌဖြစ်သူ ဦးဌေးဦး ကတော့ ကြံ့ဖွံ့ပါတီအနိုင်ရရင် ဦးရွှေမန်းကို သမ္မတ အမည်စာရင်း တင်သွင်းမယ်လို့ ပြောလိုက်သေးပါတယ်။\nဦးဌေးဦးရဲ့စကားကရော ပါတီကသဘောတူရဲ့လားတော့ မသိ၊ အခုပါတီအတွင်းမှာ ဦးရွှေမန်းကို ထောက်ခံ သူနဲ့ ကန့်ကွက်သူတွေရဲ့ အက်ကြောင်း ဇာတ်လမ်း မကြာခင်ကြားရပါတော့မယ်။ အချို့သော ပါတီကိုယ်စားပြု ပြောရမဲ့စကားများဟာ ပါတီဗဟိုကော်မတီဝင်များတောင်မသိဘဲ ထိပ်ပိုင်းကလူတွေပဲ ဒီမိုကရက်ဆန်ဆန် ပြောချင်တိုင်း ပြောနေကြကြောင်း ဝေဖန်ပြောဆိုနေကြပါတယ်။ ဦးရွှေမန်း အမေရိကန်ခရီးစဉ်အတွင်း ပြောဆိုခဲ့ သည့် လိုအပ်ပါက NLD ပါတီနဲ့ ညွန့်ပေါင်းအစိုးရဖွဲ့မယ် ဆိုတဲ့စကားကလဲ ဦးရွှေမန်းရဲ့ တစ်ဦးထဲ သဘောထား ဖြစ်မည်ဟု ယူဆနိုင်သည်။ ၎င်းကိစ္စနှင့်ပတ်သက်၍ ၎င်းတို့ပါတီအနေဖြင့် ဘာမျှ သိရှိထားခြင်းမရှိသေးကြောင်း ဗဟိုကော်မတီဝင်တစ်ဦးမှ ဆိုပါတယ်။ သို့သော် ဦးရွှေမန်းက ပြောပြီးရက်ပိုင်း အတွင်းမှာပင် NLD မှ ဦးဝင်းတင်က ၂၀၁၅ တွင် NLD အနိုင်ရပါက ကြံ့ဖွံ့နှင့်လက်မတွဲနိုင်ဟု လူသိရှင်ကြား ထုတ်ဖော်ပြောဆိုခဲ့သည့်အတွက် ဦးရွှေမန်း အနေဖြင့် ရှက်တတ်ရင် ကိုယ့်ဂွေးကိုယ်ထု၍သာ သေလိုက်ဖို့ကောင်းသေးသည်။\nခြုံပြီး သုံးသပ်ရရင်တော့ ဦးရွှေမန်းတစ်ယောက် ကိုယ်ပိုင်အရည်အချင်းနှင့် မရပ်တည်နိုင်တော့သဖြင့် ဒေါ်စု ထမီနားခိုကာ လူထုထောက်ခံမှုရအောင် ကြိုးစားနေတာ ပိုပြီးပီပြင်လာတာကို တွေ့မြင်လာရပါတယ်။ အဲဒီလုပ်ရပ် က ယိုသူမရှက် မြင်သူကတော့ ရှက်စရာဘဲ။ တကယ်တန်း ဦးရွှေမန်းလုပ်ရဲရင် ကြံ့ဖွံ့ပါတီကထွက်ပြီး သီးခြားပါတီ တစ်ခု ထောင်ပြီး ၂၀၁၅ မှာ အရွေးခံလိုက်ပါလို့ ပြောကြားလိုပါတယ်။ ဒီအခြေအနေနဲ့ ဒီမြေ ဒီရေမှာ ဒီခေါင်းဆောင် ဒီလူတွေနဲ့ ဒီအတိုင်းဆက်သွားနေမယ်ဆိုရင်တော့ ပါတီဝင်ဟောင်း (၂)သန်းကျော် ရှိပါတယ်ဆိုတဲ့ ပြည်ခိုင်ဖြိုးပါတီ ဟာ ၂၀၁၅ မတိုင်ခင် ဒီမှာပဲ ရေစုန်မျောသွားတော့မယ်လို့ သုံးသပ်လိုက်ရပါတယ်။\nMoses Naing's video.\nကလန်းဒန်း အောက်ပိုင်းတွင် ငှပ်ပျောပင်တပင်မှ ၅ဖူးထွက်ရာ ၂ဖူးကို ခုတ်ဖြတ်ခဲ့ကြရာမှ ၎င်းသက်မဲ့ငှက်ပျောပင်သည်မိန်းမ အသံဖြင့်ငိုကျွေးလာသည် ။\nယခုတိုင်ငိုကျွေးသောကြောင့်တာဝန်ရှိရဲတပ်ဖွဲ့ဝင်များက ၀င် ထွက်မပြုရန် ထိုအပင်အား စောင့်ကြည့်နေကြသည်။\n"အမျိုးစောင့်ဥပဒေ ထောက်ခံသူလက်မှတ်ပေါင်း သိန်းချီရ...\nNLD နှင့် ပေါင်းမည်ဟု ပြောကြားခဲ့သော ပြည်ခိုင်ဖြို...\nပြည်တွင်းဂျာနယ်တွေ တိုင်းမ်မဂ္ဂဇင်း ကြောင့် ရောင်းအ...\nနာမည်ကျော် တိုင်းမ်မဂ္ဂဇင်း မျက်နှာဖုံးတွင် ဦးဝီရသ...\nမြန်မာပြည်ရဲ့ စစ်ဗိုလ်ချုပ် သားသမီးတွေ ရှယ်ယာ ပါပြ...


International Campaign for Freedom of Aung San Suu Kyi and Burma: Press Release: ASEAN Civil Society Organizations Reaffirms Commitment for Independent Peoples' Forum at 4th Regional Consultation Meeting\nPress Release: ASEAN Civil Society Organizations Reaffirms Commitment for Independent Peoples' Forum at 4th Regional Consultation Meeting\nASEAN Civil Society Organizations Reaffirms Commitment for Independent Peoples' Forum at 4th Regional Consultation Meeting\nParticipants of the 4th Regional Consultation Meeting reinforced their commitment to maintain inclusiveness and independence of the ASEAN Civil Society Conference/ASEAN Peoples' Forum (ACSC/APF) 2014. The ACSC/APF, which will be held in Yangon on March 21-23, could be the largest regional civil society conference held in Myanmar in contemporary history.\nThe Meeting was attended by 22 representatives from ASEAN member countries and 55 Myanmar civil society representatives. During the two-day preparatory meeting, participants finalized many aspects of the program and agreed on how to move forward in solidarity.\n"There are good regulations and principles to ensure the ASEAN Peoples' Forum is accessible, independent and inclusive. We hope we can uphold these values until the final day without obstacles. Last year, President U Thein Sein acknowledged the important role of civil society for national transition, so we hope the authorities will give us their full support and cooperation for this event, and to welcome our regional friends. This event is an important milestone for Myanmar's transition and for the ASEAN Community 2015," said Daw May May Pyone, Executive Director of NGO Gender Group and chair of the Steering Committee of the ACSC/APF.\nThis year, organizers are expecting as many as 1,200 participants from different levels of Civil Society from across the ASEAN region. Most of the participants are expected to come from grassroots Community Based Organizations (CBOs) and local Non-Governmental Organizations (NGOs).\n"This is my first time participating inaRegional Consultation Meeting and I am very happy that I am able to take part in this process. I have learntalot and I am very excited about the forum and hope many Myanmar grassroots organizations are able to attend the ASEAN People's Forum," said Liz Hlaing,amember of the National Organizing Committee.\nACSC/APF events have always been regional events and Myanmar's National Organizing Committee has prioritized regional solidarity and participation.\n"I am very pleased with what we have accomplished so far to maintain the regional identity of the ACSC/APF and I would like to give credit to our Myanmar friends for upholding this value toahigh degree. Myanmar has been an important focus of ASEAN civil society since the first ACSC in 2005, so this event is extra special to us all," said Premrudee Daoroung, Co-Chair of the ACSC/APF Steering Committee.\nASEAN Civil Society Conference/ASEAN Peoples' Forum is an ASEAN civil society event first held in Malaysia in 2005 and has been carried on since. Its sole purpose is to channel voices of the grassroots civil societies of different backgrounds from across the ASEAN region.\nSince Myanmar has the 2014 ASEAN chair, the responsibility of hosting the ACSC/APF has fallen onto the shoulders of the Myanmar civil society.\nView Photos Here ..\nPremrudee Daoroung, Co-Chair, ACSC/APF Steering Committee (Thai/English) +66814342334\nDebbie Stothard, Co-Chair, ACSC/APF Media Committee (English), Tel +66816861652\n၂၀၁၄ ခုနှစ်၊ ဖေဖော်ဝါရီလ ၂၃ ရက်။\nအာဆီယံလူထုဖိုရမ် (၄) ကြိမ်မြောက် ညှိနှိုင်းဆွေးနွေးပွဲ အပြီးတွင် အာဆီယံအရပ်ဘက် လူမှုအဖွဲ့အစည်းများက လွတ်လပ်အမှီအခိုကင်းသော လူထုဖိုရမ်ဖြစ်မြောက်ရေး ကြိုးစားသွားရန် ထပ်လောင်းအတည်ပြု\nအာဆီယံအရပ်ဘက်လူမှုအဖွဲ့အစည်းများညီလာခံ/အာဆီယံလူထုဖိုရမ် ၂၀၁၄ ဖြစ်မြောက်ရေးကော်မတီ\n(၄) ကြိမ်မြောက်ဒေသတွင်းညှိနှိုင်းဆွေးနွေးပွဲ (4th Regional Consultation Meeting) တက်ရောက်သူ ကိုယ်စားလှယ် များကအာဆီယံလူထုဖိုရမ်၏ လွတ်လပ်အမှီအခိုကင်းမှုနှင့် အများပူးပေါင်းပါဝင်မှုကို ထိမ်းသိမ်းထားနိုင်ရန် ဆက်လက် ကြိုးစားသွားမည့် အကြောင်းထပ်မံအတည်ပြု ပြောဆို သွားခဲ့သည်။\n၂၀၁၄ ခုနှစ်၊ မတ်လ ၂၁ ရက်မှ ၂၃ ရက်နေ့အထိရန်ကုန်မြို့တွင် ကျင်းပမည့် အာဆီယံလူထုဖိုရမ်သည် မြန်မာ့သမိုင်းတွင် တက်ရောက်မှု အများဆုံးသောအာ ဆီယံဒေသတွင်းဆိုင်ရာ အရပ်ဘက်လူမှုအဖွဲ့အ စည်းညီလာခံ ဖြစ်လာနိုင်ဖွယ် ရှိပါသည်။\n၂၀၁၄ ခုနှစ် ဖေဖော်ဝါရီ ၂၂ ရက်နှင့် ၂၃ ရက်နေ့တို့တွင် ကျင်းပခဲ့သော (၄) ကြိမ်မြောက်ဒေသတွင်းငြိနှိုင်းဆွေးနွေးပွဲကို အာဆီယံအဖွဲ့ဝင် နိုင်ငံများရှိကိုယ်စားလှယ် ၂၂ ဦးနှင့် မြန်မာနိုင်ငံမှ ကိုယ်စားလှယ် ၅၅ ဦးတက်ရောက်ခဲ့သည်။ နှစ်ရက်တာညှိနှိုင်း ဆွေးနွေးပွဲတွင် တက်ရောက်သူ ကိုယ်စားလှယ်များကလုပ်ငန်းအစီအစဉ်ဆိုင်ရာကိစ္စရပ်များအပါအဝင် အခြားသော ကဏ္ဍများအပေါ် ညှိနှိုင်းသဘောတူခဲ့ကြပြီး စည်းလုံးမှုဖြင့်မည်သို့ တက်လှမ်းမည်ကိုဆွေးနွေးညှိနှိုင်းခဲ့သည်။\n"အာဆီယံအရက်ဘက်လူမှုအဖွဲ့အစည်း ညီလာခံဟာဝင်ေ ရာက်မှုလွ =ယ်ကူသော၊ လွတ်လပ်အမှီအခိုကင်းသော၊ အများ ပါဝင်နိုင်သော ညီလာခံဖြစ်နိုင်ဖို့ကောင်းမွန်သော စည်းမျဉ်းစည်းကမ်းတွေနဲ့ မူဘောင်တွေကိုကျွန်မတို့ ချမှတ်နိုင်ခဲ့ပါတယ်။ ဒီစည်းကမ်းမူဘောင်တွေကို လူထုဖိုရမ်နောက်ဆုံးနေ့အထိထိမ်းသိမ်းသွား နိုင်မယ်လို့ မျှော်လင့်ပါတယ်။ ပြည်ထောင်စု သမ္မတမြန်မာနိုင်ငံတော် နိုင်ငံတော်သမ္မတဦးသိန်းစိန် ကအမျိုးသားပြုပြင်ပြောင်း လဲရေးအတွက် အရပ်ဘက်လူမှု အဖွဲ့အစည်းများ၏ အခန်းကဏ္ဍ အရေးကြီးပုံကို အသိအမှတ်ပြုခဲ့ပါတယ်။ ဒါကြောင့် အစိုးရအာဏာ ပိုင်တွေအနေနဲ့ ဖိုရမ်ဖြစ်မြောက် ရေးအဖက်ဖက်မှ အပြည့်အဝဝိုင်းဝန်းကူညီပြီး အာဆီယံဒေသတွင်းက တက်ရောက်ကြမယ့် ကျွန်မတို့ရဲ့ မိတ်ဆွေတွေကိုလည်း နွေးနွေးထွေးထွေး ကြိုဆိုလိမ့်မယ်လို့ မျှော်လင့်ပါတယ်။ ဒီလူထုဖိုရမ်ဟာ ကျွန်မတို့မြန်မာနိုင်ငံ ပြုပြင်ပြောင်း လဲမှုအတွက်နဲ့ ၂၀၁၅ အာဆီယံအသိုက်အဝန်းအတွက် မှတ်ကျောက်တစ်ခုပဲဖြစ် ပါတယ်" ဟု NGO Gender Group အဖွဲ့ အမှုဆောင် ညွှန်ကြားရေးမှူး၊ ACSC/APF ဦးဆောင်ကော်မတီဥက္ကဌမှ ဒေါ်မေမေပြုံးမှ ပြောကြားခဲ့သည်။\nယခုနှစ် အာဆီယံလူထုဖိုရမ်ကိုအလွှာအသီးသီးမှ အရက်ဘက်လူမှုအဖွဲ့ အစည်းများမှ အဖွဲ့ဝင်များ ၁၂၀၀ ကျော် တက်ရောက် မည်ဟု ဖြစ်မြောက်ရေးစီစဉ်သူများ ကမျှော်မှန်းထားသည်။ တက်ရောက်သူအများစုသည် အာဆီယံတဝှမ်းရှိ အခြေခံ အရပ်ဘက်လူမှု အဖွဲ့အစည်းများအဖွဲ့ဝ င်များနှင့် အစိုးရမဟုတ်သောအရပ်ဘက် လူ့ထုအဖွဲ့စည်းမှ ကိုယ်စားလှယ်များ ဖြစ်သည်ဟုမျှော်လင့်ထားသည်။\n"ကျွန်မအနေနဲ့ အာဆီယံဒေသတွင်း ညှိနှိုင်းဆွေးနွေးပွဲကိုပထမ ဆုံးအကြိမ် တက်ရောက်လာတာဖြစ်ပါတယ်။ ခုလို တက်ရောက်ခွင့် ရတဲ့အတွက်လည်းအ လွန်ပျော်ရွှင်မိပါတယ်။ ဒီမှာ ကျွန်မအ များကြီးလေ့လာခွင့်ရပြီးလာမည့် မတ်လမှာ ကျင်းပမည့် တကယ့်လူထုညီလာခံကို အတွက်လည်းများစွာ စိတ်လှုပ်ရှားမိ ပါတယ်။ မြန်မာဖြစ်မြောက်ရေးကော်မတီဝင် လစ်လှိုင် မှ ပြောသည်။\nACSC/APF သည် အစဉ်သဖြင့် အာဆီယံဒေသတွင်းနှင့် ဆိုင်သောပွဲတစ်ခုဖြစ်သည်။ ယခုနှစ်တွင် မြန်မာနိုင်ငံဖြစ်မြောက် ရေးကော်မတီသည် ၎င်းတို့၏ အာဆီယံဒေသတွင်း အသွင်ဆောင်မှုနှင့် စည်းလုံးညီညွှတ်မှု သွင်ပြင်လက္ခဏာများက ထင်ဟပ်ပေါ်လွင်ရန် ဦးစားပေးကြိုစားခဲ့ကြသည်။\n"ACSC/APF ၏ အာဆီယံသွင်ပြင်လက်က္ခ ဏာဆောင်မှုကိုကို ထိမ်းသိမ်းနိုင်စွမ်းအတိုင်းအတာအပေါ် များစွာကျေနပ် ဝမ်းမြောက်မိပါတယ်။ အာဆီယံတန်ဖိုးကိုမြင့်မြင့်မားမား အတိုင်းအတာတစ်ခုအထိ ထားရှိနိုင်မှုအပေါ်ကျွန်မတို့ မြန်မာသူငယ်ချင်းတွေကိုကျွန်မ ဂုဏ်ပြုမှတ်တမ်း တင်ပါတယ်။ မြန်မာနိုင်ငံဟာ ၂၀၀၅ ခုနှစ်ကတည်းက အာဆီယံ လူထုအသိုင်းအဝိုင်းအတွက်အရေးပါသောအစိတ်အပိုင်းတစ်ခု ဖြစ်ခဲ့ပါတယ်။ ဒါကြောင့် ဒီတစ်ကြိမ်မြန်မာပြည်မှာ ကျင်းမယ့် အာဆီယံလူထုဖိုရမ်ဟာ ကျွန်မတို့အတွက် ထပ်ဆင့်ကို ထူးခြားပါတယ်" ဟု ACSC/APF ဖြစ်မြောက်ရေး ဦးဆောင် ကော်မတီတွဲဖက်ဥက္ကဌ ပရီမရူဒီရောင်ရွန်မှ ပြောသည်။\nအာဆီယံအရပ်ဘက်လူမှုအဖွဲ့အစည်းညီလာခံ/ အာဆီယံ လူထုဖိုရမ်သည် ၂၀၀၅ ခုနှစ်တွင် မလေးရှားနိုင်ငံမှ စတင်၍ အာဆီယံလူထုအသိုင်းအဝိုင်း၏ လုပ်ငန်းတစ်ခုအဖြစ် ကျင်းပလာခဲ့ကြသည်။ ၎င်း၏ တစ်ခုတည်းသော ရည်ရွယ်ချက်မှာ အာဆီယံဒေသတွင်းရှိဒေသများအားလုံးမှ အရပ်ဘက်လူမှု အဖွဲ့အစည်များအမျိုးမျိုး၏ အသံများကိုစုစည်းတင်ပြနိုင်ရန် ဖြစ်သည်။\nယခုနှစ်တွင် ပြည်တောင်စုသမ္မတမြန်မာနိုင်ငံတော် အစိုးရက အာဆီယံဥက္ကဋ္ဌတာဝန်ကို အောင်မြင်စွာလွဲပြောင်းရယူခဲ့ပြီး ဖြစ်ရာ ACSC/APF ကိုကျင်းပရေးတာဝန်သည် မြန်မာအရပ်ဘက် လူမှုအဖွဲ့အစည်းများ၏ ပုခုံးပေါ်သို့ ကျရောက်လာခဲ့ သည်။\nဒေါ်မေမေပြုံး - ဥက္ကဋ္ဌ၊ ဦးဆောင်ကော်မီ (မြန်မာ၊ အင်္ဂလိပ်ဘာသာ) +၉၅ (၀)၉၅၀၉၆၉၃၅/ +၉၅\nဦးညွှန့်လှိုင် - ဥက္ကဋ္ဌ၊ မီဒီယာကော်မတီ (မြန်မာဘာသာ) +၉၅ (၀)၉၅၀၅၈၂၈၅\nပရီမရူဒီရောင်ရွန် - တွဲဖက်ဥက္ကဋ္ဌ၊ ဦးဆောင်ကော်မတီ (ထိုင်း၊ အင်္ဂလိပ်ဘာသာ) +၆၆ (၀)၈၁၄၃၄၂၃၃၄\nဒက်ဘီစတောက်ထာ့ - တွဲဖက်ဥက္ကဋ္ဌ၊ မီဒီယာကော်မတီ (အင်္ဂလိပ်ဘာသာ) +၉၅ (၀)၉၄၂၅၀၁၃၄၂၁ +၆၆ (၀)၈၁၁၆၈၆၁၆၅၂


What is suspension from work? (Part – 1) \nWhat is suspension from work? (Part – 1)\nအလုပ်မှရပ်နားခြင်း (Suspension) ဆိုသည်မှာ ဘာကိုဆိုလိုတာလဲ? (အပိုင်း - ၁)\nဒီတစ်ခေါက် Article မှာတော့ ကျွန်တော်တို့အတူ အလုပ်မှရပ်နားခြင်း အမျိုးအစားများနဲ့ တစ်စုံတစ်ဦးကို ထိုသို့အလုပ်မှရပ်နားခြင်း ပြုလုပ်သင့်တဲ့ အခြေအနေအရပ်ရပ်တို့အကြောင်း၊ ဘယ်အချိန်မှာ တစ်စုံတစ်ယောက်ကို အလုပ်မှယာယီရပ်နားခြင်းပြုလုပ်ဖို့ လိုအပ်လာပြီလဲ? အစရှိတဲ့အရာများကို လေ့လာကြည့်ရှုလိုက်ကြရအောင်လားခင်ဗျာ။ ဒီ Article လေးကိုတော့ အပိုင်း (၃) ပိုင်း ခွဲ၍ တင်ဆက်ပေးသွားမှာဖြစ်တဲ့အတွက် စာဖတ်သူပရိသတ်တို့အနေနဲ့ စောင့်မျှော်ဖတ်ရှုပေးကြဖို့ကိုလည်း တိုက်တွန်းလိုပါတယ်။\nဒီတော့ အပိုင်း (၁) အနေနဲ့ ကြည့်ရှုလိုက်ကြရအောင် . . .\nSuspension (အလုပ်မှယာယီရပ်နားခြင်း) ဆိုသည်မှာ အဘယ်နည်း?\nSuspension ပြုလုပ်ခြင်းဆိုသည်မှာ အလုပ်သို့တက်ရောက်ခြင်းကို ယာယီရပ်ဆိုင်းစေခြင်းပဲဖြစ်ပါတယ်။ စည်းကမ်းပိုင်းဆိုင်ရာ ချိုးဖောက်မှုများကို စစ်ဆေးမှုများပြုလုပ်နေစဉ်မှာနဲ့ ထိုဝန်ထမ်းအနေနဲ့ အထက်ပါကဲ့သို့သော စစ်ဆေးမှုပြုလုပ်နေစဉ်အတွင်း အလုပ်သို့လာရောက်ရန် မသင့်လျှော်တဲ့အခါမျိုးတွင် ဒီအရာကို အသုံးပြုလေ့ရှိကြပါတယ်။\nဒါဟာ ပြစ်ဒဏ်ပေး၍ အလုပ်သို့မလာစေသောရပ်ဆိုင်းပုံမျိုးမဟုတ်ပဲ ကိစ္စတစ်ခုခုကို စုံစမ်းစစ်ဆေးမှုပြုလုပ်နိုင်ရန်အတွက်သီးသန့်သာအသုံးပြုရတဲ့ လုပ်ဆောင်ချက်တစ်ခုပဲဖြစ်ပါတယ်။\nဘယ်အခြေအနေမျိုးမှာ သင့်အနေနဲ့ ဝန်ထမ်းတစ်ဦးကို suspend ပြုလုပ်သင့်သလဲ?\n၁။ စာရိတ္တနှင့် ကျင့်ဝတ်ပိုင်းဆိုင်ရာ ပျက်ပြားမှု\nဒါက ဒီ article တွင် အဓိကအရေးကြီးတဲ့ဧရိယာတစ်ခုဖြစ်ပြီး တစ်စုံတစ်ဦးကို suspend ပြုလုပ်ရတဲ့အခါ အတွေ့များတဲ့ အဓိကအကြောင်းပြချက်တစ်ခုလည်းဖြစ်ပါတယ်။ ဝန်ထမ်းတစ်ဦးရဲ့ လက်ခံနိုင်ဖွယ်ရာ မရှိတဲ့ နေထိုင်ပြုမူပုံများကို သိရှိလာရတဲ့အခါမှာ ထိုဝန်ထမ်းတစ်ဦးကို suspend ပြုလုပ်ဖို့သင့်နေပြီပဲဖြစ်ပါတယ်။ ဒီသို့ပြုလုပ်ပေးရတဲ့ အဓိကအကြောင်းကတော့ စုံစမ်းစစ်ဆေးမှုများကို မျှတစွာပြုလုပ်နိုင်စေရန်အတွက်ဖြစ်ပြီး ထိုသို့ suspend ပြုလုပ်ရန် ပျက်ကွက်ခဲ့ပါက တရားမျှတမှုနှင့် ဖြစ်ပွားလာနိုင်တဲ့ အလုပ်မှထုတ်ပယ်ခြင်းတို့အပေါ်တွင် အကျိုးသက်ရောက်မှုများ ရှိလာနိုင်ပါတယ်။\nဥပမာအားဖြင့် - ဝန်ထမ်းတစ်ဦးဟာ ငွေကြေးခိုးယူမှုဖြင့် စွပ်စွဲခံရခဲ့သည်ဆိုပါစို့။ ထိုသူကို suspend ပြုလုပ်မည့်အစား လုပ်ငန်းရှင်ဖက်တွင် ဝန်ထမ်းအခက်အခဲဖြစ်နေတဲ့အတွက် ဆက်လက်၍အလုပ်ဆင်းစေပြီး ပုံမှန်အတိုင်းငွေကြေးများကိုစီမံခန့်ခွဲခွင့်ဆက်လက်၍ပေးထားခဲ့ပါတယ်။ ရက်သတ္တပတ်အချို့ကြာတဲ့အခါမှာ အဆိုပါငွေကြေးခိုးယူမှုအား စည်းကမ်းပိုင်းဆိုင်ရာကြီးကြပ်သူများနှင့် ကြားနာမှုပြုလုပ်ပြီးနောက် အမှန်တကယ်ခိုးယူမှုပြုခဲ့ကြောင်း သက်သေပြနိုင်ခဲ့ပြီး အဆိုပါဝန်ထမ်းကို စာရိတ္တပျက်စီးချိုးဖောက်မှုကြောင့် အလုပ်မှထုတ်ပယ်လိုက်ပါတော့တယ်။\nဒီလိုလက်မခံနိုင်သောကျင့်ဝတ်ချိုးဖောက်မှုအတွက် အလုပ်မှထုတ်ပယ်ခြင်း (dismiss) ပြုလုပ်ရာတွင် လုပ်ငန်းရှင်ဖက်မှ ဝန်ထမ်းအပေါ်သို့ပေးထားတဲ့ယုံကြည်မှုကို ဝန်ထမ်းဘက်က ချိုးဖောက်လိုက်တဲ့အတွက် လုပ်ငန်းရှင်မှာ အဆိုပါဝန်ထမ်းကို တာဝန်မှထုတ်ပယ်ပစ်ရုံမှတပါး အခြားသောနည်းလမ်းမရှိတော့တဲ့အတွက် မှန်ကန်မှုရှိပါတယ်။\nသို့သော်လည်း လုပ်ငန်းရှင်ဖက်မှ မှားယွင်းနေတဲ့အချက်ကတော့ ထိုဝန်ထမ်းကို ငွေကြေးခိုးယူမှုဖြင့် သံသယရှိနေစဉ်အတွင်း ပုံမှန်အတိုင်း ဆက်လက်၍ ငွေကြေးစီမံခန့်ခွဲခွင့်ပေးထားခဲ့တာပဲဖြစ်ပါတယ်။ ထိုသို့ စောစီးစွာ suspend ပြုလုပ်ရမယ့်ကိစ္စတစ်ခုကို ကောင်းမွန်တဲ့ အကြောင်းပြချက်တစ်ခုမရှိဘဲ ပျက်ကွက်ပြီးမှ အဆုံးသတ်တွင် ထိုဝန်ထမ်းကို ထုတ်ပယ်မှုပြုလုပ်တဲ့အတွက် သူတို့ရဲ့ဆုံးဖြတ်ချက်ဟာ မျှတမှုရှိရဲ့လားဆိုတာကို သံသယဝင်သွားစေနိုင်ပါတယ်။\nနောက်ထပ်ဥပမာတစ်ခုအနေနဲ့ လုပ်ငန်းခွင်အတွင်းတွင် sexual assault ပြုလုပ်ခဲ့တဲ့တစ်စုံတစ်ဦးကို suspend ပြုလုပ်ဖို့ပျက်ကွက်ခဲ့ပါက ကျူးလွန်မှုခံရသူအပေါ် ဂရုစိုက်မှုနဲ့ တာဝန်ယူမှုတို့အပေါ် သံသယဝင်သွားစေနိုင်ပါတယ်။\nလုပ်ငန်းခွင်အတွင်း Sexual harassment (သို့) sexual assault ပြုလုပ်ခြင်းကဲ့သို့သော ကိစ္စရပ်များတွင် ကျူးလွန်မှုပြုလုပ်ခဲ့သည်ဟု သံသယဖြစ်သူကို suspend ပြုလုပ်ဖို့ဟာ အ‌ရေးကြီးလှပါတယ်။ ဒါက အဆိုပါဝန်ထမ်းတစ်ဦးဟာ ဒီအရာကိုအမှန်တကယ်ကျူးလွန်ခဲ့တယ်လို့ ယူဆတဲ့အတွက်ကြောင့်မဟုတ်ပဲ အဆိုပါကိစ္စကို စစ်ဆေးမှုပြုလုပ်နေစဉ်အတွင်း တိုင်ကြားမှုပြုလုပ်ခဲ့တဲ့ ကျူးလွန်ခြင်းခံရတယ်လို့ ယူဆရသူဟာ ကျူးလွန်မှုပြုလုပ်ခဲ့တယ်လို့ယူဆရသူနဲ့အတူ တစ်မိုးအောက်တည်းတွင် ဆက်လက်၍အလုပ်လုပ်ဖို့ အတင်းအကြပ်ခိုင်းစေခြင်းခံရသကဲ့သို့ ဖြစ်နေမှာကို စိုးရိမ်ရတဲ့အတွက်ပဲဖြစ်ပါတယ်။ Suspend ပြုလုပ်ဖို့ ပျက်ကွက်ခဲ့မယ်ဆိုပါက တိုင်ကြားမှုများကို အရေးတယူမရှိတာကို ဖော်ပြနေမှာဖြစ်ပြီး အနာဂါတ်တွင် ကုမ္ပဏီရဲ့ကိုင်တွယ်ဖြေရှင်းပုံများ ထိရောက်မှုရှိမရှိအပေါ် အကျိုးသက်ရောက်မှုများ ဖြစ်လာစေနိုင်သလို တိုင်ကြားမှုများရှိလာခဲ့ရင်တောင်မှ အရေးတယူမရှိတဲ့အတွက် အခြားသောဝန်ထမ်းများနဲ့ client များဟာလည်း ကုမ္ပဏီအပေါ်ယုံကြည်မှုကင်းမဲ့လာမှာပဲဖြစ်ပါတယ်။\nရိုးရှင်းစွာပြောရမည်ဆိုလျှင် Suspension ပြုလုပ်ခြင်းဟာ အကာအကွယ်ပေးတဲ့ စနစ်တစ်ခုလည်း ဖြစ်နေပြန်ပါတယ်။\nဒီကနေ့မှာတော့ ဒီလောက်နဲ့ပဲရပ်နားလိုက်ပါတယ်။ နောက်ရက်များမှာ ဆက်လက်၍ကျန်ရှိနေသေးတဲ့ အရာများကို ဆွေးနွေးတင်ပြပေးသွားဦးမှားဖြစ်တဲ့အတွက် စောင့်မျှော်ဖတ်ရှုပေးကြပါဦးလို့ပြောကြားရင်း နိဂုံးချုပ်လိုက်ပါတယ်။


Project Management - ကန်ထရိုက် စီမံခန့်ခွဲမှု - Series 2- အပိုင်း 01\nဆောက်လုပ်ရေး ပရောဂျက် ကန်ထရိုက် တစ်ခု တရားဝင် ဖြစ်လာဘို့ အတွက် လိုအပ်ချက် တွေ ရှိပါတယ်။\nCapacity / Competent Parties (အရည်အချင်း၊ လိုအပ်ချက် ပြည့်မီခြင်း)\nLawful ( Legal) Subject (တရားဥပဒေ၊ ကျင့်ဝတ် တွေနှင့် ညီဘို့။)\nMutual Consent ( Meeting of Minds) (နှစ်ဦး နှစ်ဘက် သဘောတူဘို့)\nOffer and Acceptance (အပေး အယူ။ ကမ်းလှမ်းမှု နှင့် လက်ခံမှု)\nဒီနေရာ မှာ ရှင်းပြထားတဲ့ အချက်အလက် တွေ က ယူအက်စ် အတွက် ဆိုပေမဲ့ အခြားနိုင်ငံ တွေ မှာ လည်း ဒီသဘောမျိုး ဆန်ဆန် ရှိတာ တွေ့ရပါလိမ့်မယ်။\nCapacity / Competent Parties ( သတ်မှတ်အရည်အချင်း နှင့် လိုအပ်ချက် ပြည့်မီခြင်း)\nပထမ အခြေခံ လိုအပ်ချက် အောက် မှာ အချက်နှစ်ချက် ရှိပါတယ်။\nAbility ( or Compentency) : အရည်အချင်း (ဝါ) လိုအပ်ချက် ပြည့်မီမှု\nLegal Status: ဥပဒေ အရ အကာအကွယ် ပေးခြင်းခံရတဲ့ အုပ်စု နဲ့ ဥပဒေ အရ စဉ်းစားသင့်တဲ့ အချက်များ\nAbility (or) Competency : အရည်အချင်း (ဝါ) လိုအပ်ချက် ပြည့်မီမှု\nဒီ လိုအပ်ချက် နဲ့ ညီဘို့ ကန်ထရိုက်တာ ကို ဆန်းစစ် ရမယ် ဆိုရင် Financial, Resources & Experiences ရယ် လို့ သုံးမျိုးတွေ့နိုင်ပါတယ်။\n. Financial: အလုပ်နဲ့ ပတ်သက်ပြီး လိုအပ်တဲ့ ငွေကြေး အင်အား တောင့်တင်း မှု (ဝါ) လည်ပတ်မှု ရှိတယ်။ ဆိုလိုတာ က အလုပ်သမား၊ ဝန်ထမ်း တွေ ကို ရော အောက်ခံ ကန်ထရိုက်တာ (သို့) ပစ္စည်းရောင်း သူတွေ ကို ရော လိုအပ်ချက် အတိုင်း ငွေပေးချေနိုင်တယ်။ ဒီလို သမာသမတ် ရှိတဲ့ အစဉ်အလာ လည်း ရှိတယ်။ . Resources: အလုပ် အတွက် လိုအပ်တဲ့ ကာယ၊ ဥာဏ၊ စီမံခန့်ခွဲသူ၊ ပညာရှင်၊ အင်ဂျင်နီယာ၊ ကျွမ်းကျင် လုပ်သား၊ ကွန်ပြူတာ (လိုအပ်တဲ့ Application အပါအဝင်)၊ ရုံး၊ ဆောက်လုပ်ရေး စက်ပစ္စည်း တွေ ရှိတယ်။ (သို့) ရယူနိုင်တယ်။ ပရောဂျက် လိုအပ်ချက် ကို ဖြည့်ဆီးပေးနိုင်တယ်။ . Experiences / Project Records: အပ်မဲ့ အလုပ် (သို့) ပရောဂျက် နဲ့ ဆင်တူ တဲ့ ပရောဂျက် တွေ ကို အောင်အောင်မြင်မြင် လုပ်ဘူးတယ်။ . ကန်ထရိုက်တာ တစ်ယောက် လက်ထဲ အလုပ်မထည့်ခင် အရည်အချင်း (လုပ်နိုင်၊ မလုပ်နိုင်) စစ်ရတာ က Private Projects တွေ မှာ ဆိုရင် အင်ဂျင်နီယာ တွေ ရဲ့ တာဝန် တစ်ခုပါ။ Company Profile လောက် နဲ့ တင် ကျေနပ်လို့ မရပါဘူး။ ကိုယ်ပေးမဲ့ ပရောဂျက် လို ပရောဂျက်မျိုး တကယ်လုပ်ဘူးရဲ့ လား။ လုပ်ဘူးတယ် ဆိုရင်တောင် မှ ဘယ်နေရာ က ပါတာလဲ။ ( ဥပမာ ဆောက်လုပ်ရေး အလုပ်ပေးမဲ့ ကန်ထရိုက်တာ က ဒီပရောဂျက် မျိုး ကို ပစ္စည်းပေးသွင်း သူ အဆင့် ပဲ လုပ်ဘူးတာ ကို Project Lists ထဲ မှာ ထည့်ပြချင် ထည့်ပြနိုင်ပါတယ်။) လုပ်ဘူးတယ် ဆိုရင် ဘယ်သူတွေ လုပ်ခဲ့တာလဲ။ ခု ဒီပရောဂျက် ကို လုပ်မဲ့ ဝန်ထမ်းတွေ က ဘယ်သူတွေ လည်း၊ သူတို့ က ဒီတာဝန် ကို ယူဘူးသလား။ အဲဒီ အလုပ် တွေမှာ ဒီကုမ္ပဏီ ရဲ့ Performance က ဘယ်လို အခြေအနေ လဲ။ ဒီကုမ္ပဏီ ရဲ့ Safety Records က ဘယ်လို့လဲ။ စသည်ဖြင့်ပါ။ တစ်ပြိုင်တည်း မှာ ပဲ ကန်ထရိုက် ပိုင်း နဲ့ ဆောက်လုပ်ရေး အပိုင်း က လည်း ကန်ထရိုက်တာ ရဲ့ ငွေကြေးဆက်ဆံမှု၊ လုပ်နိုင်ရည် တွေ ကို အကဲဖြတ်ရပါတယ်။ အလုပ်သမား တွေ ကို လစာ မှန်မှန်ပေးရဲ့လား။ ပစ္စည်းရောင်းသူ တွေ ကို ပုံမှန်ငွေရှင်းပေးလေ့ရှိသလား (သို့) ငွေကြေး အရှုတ်အရှင်း ဘာတွေ ရှိသလဲ။ ဘဏ်တွေ က ထောက်ခံမှု၊ ပံ့ပိုးမှု (Bank Guarantee) ရှိမရှိ… ကိုယ်အလုပ်အပ်မဲ့ သူ ကို ကိုယ်ယုံကြည်ဘို့ လိုပါတယ်။ မဟုတ်ရင် ဒီအရှုတ်ထုပ် က ကိုယ့်ဆီ ပြန်လည်လာနိုင်ပါတယ်။ ဒါကြောင့် ကန်ထရိုက်တာ ဆိုတာ ယုံကြည်စိတ်ချ ရတဲ့ ကန်ထရိုက်တာ ဖြစ်ဘို့ အင်မတန် အရေးကြီးပါတယ်။ နိုင်ငံ (သို့) အာဏာပိုင် အဖွဲ့အစည်း တွေ အနေနဲ့ ကန်ထရိုက်တာ တွေ ကို စနစ်တကျ မှတ်ပုံတင်၊ အရည်အချင်းစိစစ်၊ အဆင့်ခွဲတဲ့ စနစ်တွေ ကို ကျင့်သုံးကြပါတယ်။ ဒီနေရာ မှာ အရည်အချင်း ဆိုတာ ကို အထက် ကနေ အောက်ခြေ အထိ ကျွမ်းကျင်မှု လိုအပ်ချက် ကို ဆိုလိုတာ ဖြစ်ပါတယ်။ လုပ်ငန်းအတွေ့အကြုံ စူပါရှိတဲ့ ဆရာကြီး တစ်ယောက်၊ နှစ်ယောက်ပါတာနဲ့ တင် ကုမ္ပဏီ အတွေ့အကြုံ မရှိတောင့် စဉ်းစားမယ် ဆိုတဲ့ အချက်မျိုး က တိုင်းပြည်ဘဏ္ဍာသုံး ရတဲ့ Public Works Projects တွေ မှာ လုံးဝ မသုံးသင့်ပါဘူး။ အောက်ခြေ လုပ်သား က အစ သူ့အလုပ် မှာ သူကျွမ်းကျင် ဘို့ လိုအပ်ပါတယ်။ ဆရာကြီး ဆိုသူ တွေ က အောက်ခြေလုပ်သား ကို မျက်လုံးဒေါက်ထောက် အမြဲတမ်း ကြည့်နေနိုင်မှာ မဟုတ်ပါဘူး။ ကြည့်နေရတယ် ဆိုရင် လည်း လုပ်ငန်းပြီးမှာ မဟုတ်ပါဘူး။ ပြည်တွင်း ကန်ထရိုက်တာ တွေ အတွေ့အကြုံ နည်းသေးရင် ပြည်ပ က ကျွမ်းကျင်တဲ့ ကန်ထရိုက်တာ တွေ ဖိတ်ခေါ်သင့်ပါတယ်။ ဂျပန် ဆောက်လုပ်ရေး ကုမ္ပဏီ ကြီးတွေ တွေ က Infrastructure အပိုင်း မှာ အရည်အသွေး ကောင်းမွန် တာမို့ စကာင်္ပူ အပါအဝင် အခြားနိုင်ငံ တော်တော်များများ မှာ ဂျပန် ဆောက်လုပ်ရေး ကုမ္ပဏီ ကြီးတွေ ရဲ့ အခန်းကဏ္ဍ မသေးတာ တွေ့နိုင်ပါတယ်။ အခြားတိုးတက် တဲ့ နိုင်ငံက အရည်အသွေး ကောင်းတဲ့ ကန်ထရိုက် တာကြီးတွေ လည်း ရှိပါတယ်။ ဒီအကြောင်းအရာ နဲ့ ပတ်သက်ပြီး စကာင်္ပူ BCA က ကန်ထရိုက်တာ တွေ ကို ဘယ်လို စနစ် နဲ့ ထိန်းထားတယ်။ အမျိုးအစား နဲ့ အဆင့်အတန်း ကို ရှိတဲ့ ဘယ်လို့ အရည်အချင်း တွေကို အခြေခံပြီး ဘယ်လို့ အဆင့်ခွဲထားတယ်။ ကန်ထရိုက်တာ တွေ အရည်အသွေး ပိုပိုတိုးတက် လာအောင် ကျွမ်းကျင်သင်တန်း တွေ ဘယ်လိုဖွင့်ပေးထား တယ် ဆိုတာ ကို ရှေ့ပိုင်းမှာ မိတ်ဆက်ပေးခဲ့ပါတယ်။ နောက် ကြုံတဲ့အခါ ဂျပန် ကန်ထရိုက်တာကြီးတွေ ဘာလို့ နိုင်ငံတကာ ပရောဂျက် (အထူးသဖြင့် အရှေ့တောင်အာရှ) မှာ နာမည်ကောင်း ရသလဲ ဆိုတဲ့ အကြောင်း မိတ်ဆက်ပေးပါမယ်။\nRead More... [ အကျယ် ဖတ်ရန်... ]\nPosted by Ko Chaw - ကိုချော at 6:36 PM0comments Labels: Contract Administration, Project Management\nဆောက်လုပ်ရေး ပရောဂျက် တစ်ခု အောင်အောင်မြင်မြင် ပြီးဆုံး နိုင်ဘို့ အတွက် Construction Project Management လို့ ခေါ်တဲ့ ဆောက်လုပ်ရေး ပရောဂျက် စီမံခန့်ခွဲ မှု စနစ် တွေ က အရေးပါပါတယ်။\nConstruction Project Management ဒီလို ပြောလိုက်ရင် Site ထဲက ကန်ထရိုက်တာ တွေ ရဲ့ ပရောဂျက် မန်နေဂျာ လုပ်ရတဲ့ အလုပ်လို့ပဲ မြင်တဲ့သူ တွေ ရှိပါလိမ့်မယ်။ ပိုင်ရှင်၊ အင်ဂျင်နီယာ၊ ကန်ထရိုက်တာ၊ ဆဗ်-ကန်ထရိုက်တာ၊ ဆောက်လုပ်ရေး ပစ္စည်း ရောင်းသူ အပါအဝင် အားလုံးနဲ့ ဆိုင်တဲ့ ကိစ္စ လို့ ပြောရင် သဘောတူချင်မှ တူကြပါမယ်။\nဒါ့အပြင် ဒီ ဆောက်လုပ်ရေး စီမံခန့်ခွဲမှု စနစ် က ဆိုင်းဘုဒ် မထောင်ခင် ပဝေသဏီ ကတည်းက၊ ပရောဂျက် တစ်ခု စဘို့ ရည်ရွယ်တဲ့ အခြေအနေ၊ ဖြစ်နိုင် မဖြစ်နိုင် သုံးသပ်တဲ့ အခြေအနေ က စလို့ ဒီဇိုင်းလုပ်တာ၊ ဆောက်လုပ်တာ အပါအဝင် အောင်အောင်မြင်မြင် ပြီးဆုံးသွားတဲ့ အချိန် ရဲ့ အလွန်ပိုင်း အထိ အကျုံးဝင်ပါတယ်။\nဒီ ခေါင်းစဉ် ရဲ့ အောက်မှာ ရှိတဲ့ အချက်တွေ ကို ကြည့်မယ် ဆိုရင်…\nContract Administration (ကန်ထရိုက် ဆိုင်ရာ စီမံခန့်ခွဲမှု)\nCost Estimating (ကုန်ကျစားရိတ် ခန့်မှန်းခြင်း)\nPlanning & Scheduling (ကြိုတင်စဉ်းစား ပြင်ဆင်ခြင်း (ဝါ) လျာထားခြင်း နှင့် အစီအစဉ်ရေးဆွဲခြင်း)\nဒီအပိုင်းတွေ မှာ သက်ဆိုင်ရာ ကျွမ်းကျင် ပညာရှင်တွေ ရှိပါတယ်။ အချို့ က အင်ဂျင်နီယာ နဲ့ ဆိုင်တဲ့ ဘွဲ့ရသူတွေ ဖြစ်ချင်မှ ဖြစ်ပါလိမ့်မယ်။ ဒီအပိုင်း မှာ လုပ်နေတဲ့ သူတွေ က အင်ဂျင်နီယာ တွေ ဆီ က အချက်အလက် ကို မှီငြမ်း၊ အင်ဂျင်နီယာ တွေ နဲ့ အတူတွဲပြီး လုပ်ရပါတယ်။\nဆိုလိုတာ က ဒီ အလုပ်တွေ ရဲ့ အစိတ်အပိုင်း တော်တော်များများ ကို အင်ဂျင်နီယာ တွေ လည်း ပူးတွဲ တာဝန်ယူ ရတာ ဆိုတာ သိစေချင်တာပါ။ ဒါကြောင့် အင်ဂျင်နီယာ တွေ အနေနဲ့ ပရောဂျက် စီမံခန့်ခွဲမှု စနစ်တွေ ကို အထိုက်အလျောက် နားလည် နေဘို့ လိုအပ်ပါတယ်။\nတစ်ပြိုင်တည်းမှာ ပဲ ပရောဂျက် ကောင်းတစ်ခု အောင်အောင်မြင်မြင် ပြီးဆုံးသွားအောင် အင်ဂျင်နီယာ တွေ က ပဲ လုပ်သွားလို့ မရတာ သတိပြုဘို့ လိုအပ်ပါတယ်။ Team-work ကောင်းဘို့ လိုအပ်ပါတယ်။ သင့်တော်တဲ့ ကျွမ်းကျင် ပညာရှင်၊ နည်းပညာ၊ လူအင်အား၊ စက်အင်အား၊ အတွေ့အကြုံတွေ လိုအပ်ပါတယ်။\nအကျင့်ပျက် ခြစားမှု တွေ မရှိတဲ့ နေရာ မှာတောင် ဆောက်လုပ်ရေး ကန်ထရိုက် စနစ်တွေ မှာ အငြင်းပွားမှု တွေ၊ စည်းဖောက်မှုတွေ၊ ပြဿနာ တွေ အမျိုးမျိုး ဖြစ်နိုင်ပါတယ်။ ပြဿနာ မဖြစ်ချင်ဘူး ဆိုပေမဲ့ ကြိုမမြင် နိုင်တဲ့ အချက်တွေ၊ မထင်မှတ်ပဲ ပြောင်းလဲတဲ့ အခြေအနေ တွေ၊ နုတ်ကတိ နဲ့ ကန်ထရိုက် ထဲ မပါတာတွေ လုပ်ပေးရတာတွေ၊ လူပေါင်းစုံ မို့ နားမလည်ပဲ တလွဲလုပ်တာတွေ၊ မတော်တဆ မှားယွင်းတာတွေ၊ ဆုံးဖြတ်ချက် မှားတာတွေ၊ ဆုံးရှုံးမှု တွေ၊ အမျိုးမျိုးပါ။ သဘောမတူ တာတွေ ကို အချင်းချင်း ညှိနှိုင်း လို့ မရတဲ့ အခါ တရားစွဲ၊ အမှုဖြစ် တရားရုံးရောက် တော့တာပါပဲ။ ဥပဒေ အရ ကြည့်ရင်လည်း တရားခွင် မှာ အမှုအထွေထွေ မကြာခန တွေ့ရပါတယ်။ ဒီအခြေအနေ ကို အင်မတန် စည်းကမ်းကြီး၊ စနစ် ကျတဲ့ စ လုံး နဲ့ ယူအက်စ် မှာတောင် မကြာခန တွေ့ရပါတယ်။\nစလုံးက ကုမ္ပဏီကြီးတွေ မှာ Legal Department ရှိလေ့ရှိသလို၊ ယူအက်စ် ကုမ္ပဏီကြီးတွေ မှာ Legal Department ရှိလေ့ရှိပါတယ်။ ဖြစ်လာနိုင်မဲ့ အငြင်းပွားမှု တရားတဘောင် တွေ ကို ရှောင်နိုင်အောင် (သို့) ခံခဲ့ရဘူးတဲ့ အမှားထပ်မခံ ရအောင် ဥပဒေ ပညာရှင် တွေ ရဲ့ ပါဝင်ပတ်သက်မှု ရှိရပါတယ်။\nကန်ထရိုက် နဲ့ သက်ဆိုင်တဲ့ စည်းမျဉ်းစည်းကမ်း တွေ က သိမ်မွေ့ပါတယ်။ အခြေအနေ ပေါ်မူတည်ပြီး လှေနံဒါးထစ် လုပ်လို့ မရတဲ့ အခြေအနေ တွေ လည်း အများကြီးပါ။ ဒါကြောင့်မို့ သူ့စည်း၊ ကိုယ့်စည်း၊ သူ့တာဝန်၊ ကိုယ့်တာဝန်၊ သူ့ရပိုင်ခွင့်၊ ကိုယ့်ရပိုင်ခွင့်၊ သူ့လုပ်ပိုင်ခွင့်၊ ကိုယ့်လုပ်ပိုင်ခွင့် ဆိုတာ တွေ ကို သေသေချာချာ နားလည် နေဘို့ လိုအပ်ပါတယ်။\nဒီအတွက် သင့်တော်တဲ့ လုပ်ထုံးလုပ်နည်း တွေ ရှိဘို့ လိုအပ်သလို တရားဥပဒေ နဲ့ ဥပဒေ အရ ထိထိရောက်ရောက် ကာကွယ်မှု၊ အပြစ်ပေးမှု တွေ လည်း ရှိဘို့ လိုအပ်ပါတယ်။\nစည်းစနစ် ကျတဲ့ ကန်ထရိုက်တာ လိုင်စင်၊ လိုအပ်ချက် နဲ့ လုပ်ပိုင်ခွင့် တွေ လည်း ရှိဘို့ လိုအပ်ပါတယ်။\nနောက်တစ်ပါတ်မှာ Contract Administration နဲ့ ဆက်လက် မိတ်ဆက်ပေးပါမယ်။\nPosted by Ko Chaw - ကိုချော at 7:58 PM0comments Labels: Contract Administration, Project Management\nအရည်အသွေး သတ်မှတ်ချက် (သို့) Specifications\nနိုင်ငံတကာ ဆောက်လုပ်ရေး ပရောဂျက် တွေ မှာ ဒီဇိုင်းလုပ်ရင် ဖြစ်ဖြစ်၊ လုပ်ငန်းခွင်မှာ ဖြစ်ဖြစ် Follow Spec ဒါမှမဟုတ် Check Spec ဆိုတဲ့ စကားလုံး ကို မကြာခန ကြားရပါလိမ့်မယ်။ ဒီစာစု မှာ။\nSpec ဆိုတာ ဘာလဲ။\nSpec ကို ဘယ်လို ရေးသားကြသလဲ။\nမာစတာ Spec ဆိုတာ ဘာလဲ။\nPublic Works Specs\nIndustrial Project Specs / Piping Material Specs\nစတာ တွေ ကို မိတ်ဆက် ဆွေးနွေးပေးသွားမှာ ဖြစ်ပါတယ်။\nပရောဂျက် တစ်ခု ရဲ့ ရလာမဲ့ ရလဒ် ကောင်း Quality ကို ထိန်းနိုင်ဘို့၊ ပစ္စည်းမှန် သုံးဘို့၊ လက်ရာမှန်ဘို့ (သို့) စနစ်တကျ တပ်ဆင်စေဘို့ အတွက် Specifications တွေ က အရေးပါပါတယ်။ အင်ဂျင်နီယာ (ဒီဇိုင်း အင်ဂျင်နီယာ) တစ်ယောက် ရဲ့ အဓိက တာဝန် မှာ လည်း Specifications တွေ ကို ရေသားရတာ က တစ်ခု အပါအဝင် ဖြစ်ပါတယ်။\nဆောက်လုပ်ရေး ကန်ထရိုက် ( Construction Contract) တစ်ခု ရဲ့ Scope of Work လို့ခေါ်တဲ့ ပါဝင်တဲ့ အလုပ်တွေ နဲ့ ဘောင် တွေ ကို ရေရေရာရာ သတ်မှတ် ကန့်သတ် ပေးနိုင်ဘို့ ရာ အပိုင်း နှစ်ပိုင်း လိုအပ်ပါတယ်။\nSpecifications : စပက် (ဝါ) စာဖြင့် ရေးသားထားသော အရည်အသွေး အဆင့်အတန်း သတ်မှတ်ချက်များ\nDrawings ( ရေးဆွဲထားသော ဒီဇိုင်းပုံများ plans ( or) blueprints ဟုလည်း ခေါ်ဆိုလေ့ ရှိပါတယ်။)\nDrawings နဲ့ Spec က တစ်ခု နဲ့ တစ်ခု အပြန်အလှန် အမှီသဟဲလည်း ပြု၊ အထောက်အပံ့ လည်း ပေးပါတယ်။ တရုတ် ယင်-ယန် စက်ဝိုင်း လိုပါပဲ။ Drawings နဲ့ ရေးဆွဲ ပြဘို့ မလွယ်တဲ့ အရည်အသွေး တွေ ကို မှာ Spec မှာ ရေးသားလို့ ရသလို မှာ Spec ရေးသားဘို့ မလွယ်တဲ့ အချက်အလက် တွေ ကို Drawings တွေ နဲ့ ရေးဆွဲ ပြရပါတယ်။ တစ်ခါတစ်ရံ Drawings ထဲမှာ ပဲ လိုချင်တဲ့ Spec တွေ မှတ်ချက် အနေ နဲ့ ထည့်သွင်းပြီး ပေးတာလည်း ရှိတတ်ပါတယ်။\nအင်ဂျင်နီယာတွေ အနေ နဲ့ Drawings တွေ အတွက် Designers တွေ ကို အတိုင်းအတာ တစ်ခု အထိ မျက်နှာ လွှဲပေးထားလို့ ရကောင်း ရနိုင်ပေမဲ့ Specifications တွေ ကို တော့ ကိုယ်တိုင် ပြင်ဆင်ရလေ့ရှိပါတယ်။ Client လိုအပ်တာ နဲ့ က တတ်နိုင်တာ၊ Quality, Performance & Cost တကယ် ဖြစ်သင့်တာတွေ ကို စဉ်းစားချင့်ချိန်ပြီး ကုဒ်တွေ က အနည်းဆုံး လိုအပ်ချက် ပေါ် ထည့်ပေါင်း ပြီး ပြင်ဆင် ရပါတယ်။ (အထူးသဖြင့် Industrial Projects တွေမှာ ပိုသိသာပါတယ်။) Specifications ဆိုတာ ပြုစုသူ အင်ဂျင်နီယာ ရဲ့ ကျွမ်းကျင်မှု အဆင့် ကို ပြသတဲ့ စာစု လို့ လည်း ဆိုနိုင်ပါတယ်။\nဆောက်လုပ်ရေး သုံး ပစ္စည်းတွေ ရဲ့ အရည်အသွေး Material Quality က အင်မတန် အရေးပါတဲ့ အချက်တစ်ခု ပါ။ ဒီ လိုအပ်ချက် နဲ့ အညီ အရည်အသွေးတွေ ကို ထိန်းနိုင်ဘို့ Building Codes, Standards, Code of Practices တွေ မှာ အနည်းဆုံး လိုအပ်ချက်တွေ ကို ပြဌာန်း ပေးထားလေ့ရှိပါတယ်။ ပရောဂျက် အလိုက်၊ ပိုင်ရှင် နဲ့ ဗိသုကာ၊ အင်ဂျင်နီယာ ပညာရှင် တွေကလည်း ကိုယ် ဒီဇိုင်း အတိုင်း အရည်အသွေး လိုအပ်ချက် တွေ ကို ရစေဘို့ အတွက် Specifications တွေ ရေးသား သတ်မှတ် ကြရ ပြန်ပါတယ်။\nSpecifications ဆိုတာ ဘာလဲ။\nအရည်အသွေး နဲ့ စံနှုန်း လိုအပ်ချက် (သို့) သတ်မှတ်ချက် တွေ ကို ရေးသားထားတဲ့ Documents တွေပါလို့ ဖြေရပါမယ်။ ပရောဂျက် တစ်ခုမှာ Drawings ကလွဲရင် ကျန်တဲ့ စာရွက်စာတမ်း အားလုံးနည်းပါး ကို သိမ်းကြုံးခေါ်တယ် လို့ လဲ ဆိုချင် ဆိုနိုင်ပါတယ်။\nSpecification ဆိုတာ ကို ဒီလို အထွေထွေ ကို ရေးသားမှာ မဟုတ်ပဲ ပရောဂျက် အရည်အသွေး ကို ထိန်းဘို့ လိုအပ်တဲ့ အဓိက လိုအပ်တဲ့ Technical Specifications တွေ အကြောင်း ကိုပဲ ဆွေးနွေးတင်ပြပေးသွား မှာ ဖြစ်ပါတယ်။\nဒါကြောင့် နောက်ပိုင်းမှာ Spec လို့ ရေးလိုက်ရင် Technical Specification ကိုသာ ဆိုလို ကြောင်း အင်ယာ လို့ ဆိုရင် လည်း ဒီဇိုင်း အင်ဂျင်နီယာ ( Design Engineer / Consultant ) ကို ဆိုလို ကြောင်း စာဖတ်သူ ကို အသိပေးထား ပါရစေ။\nဥပမာ မြေအောက်ထပ် တစ်ခု ကို ဆောက်လုပ်ဘို့ အတွက် အရွယ်အစား၊ တောင်မြောက်၊ အဝင်လမ်း နဲ့ ဘေးပတ်ဝန်း ကျင် ကို ပြတဲ့ အခါ၊ Drawings တွေ က ဘယ်လို ဆောက်လုပ်ရမယ် ဆိုတာ ကို ပြလို့ ရပေမဲ့ ဘယ်လို အရည်အသွေး ကို ထိန်းရမယ် ဆိုတာ ကို ပြဘို့ အတွက် Spec တွေ ကို သုံးရပါတယ်။ မြေအောက် အစိုဓာတ် ကို ထိန်းချုပ်ဘို့ သုံးတဲ့ ပစ္စည်း တွေ ရဲ့ အရည်အသွေး၊ သုံးမဲ့ ကွန်ကရိ ခံနိုင်ရည် အရည်အသွေး (ဘိလပ်မြေ၊ သဲ၊ ကျောက်၊ ကျောက်စရစ်၊)။ လက်ရာ၊ ဖောင်ဒေးရှင်း၊ မြေအောက်ပိုက်၊ ပိုက်ပစ္စည်း Back filling / Compaction လိုအပ်ချက် တွေ ကို Spec နဲ့ ပြလေ့ရှိပါတယ်။\nအခြေခံ အားဖြင့် ကွဲလွဲမှု တွေ ရှိနေရင် Spec က Drawings ထက် အရေးပါတယ်၊ Spec ကို ဦးစားပေးရမယ် လို့ ဆိုပေမဲ့ အချို့နေရာတွေ မှာ ပိုပြီး Stringent ဖြစ်တဲ့ အရာ (သို့) အရည်အသွေး ပိုမို ကောင်းမွန်တဲ့ ဘက် ကို လိုက်နာရမယ် လို့ သတ်မှတ်တာမျိုးလည်း ရှိတတ်ပါတယ်။ တစ်ခါတစ်ရံ မှာ တော့ အာခီတက်ခ် (သို့) အင်ယာ က ရှင်းပေးရမယ် လို့ သတ်မှတ် တာမျိုးလည်း ရှိပါတယ်။\nTechnical Specifications တွေ အကြောင်း ကို ဆက်ပါမယ်။\nTechnical Specifications: Spec တစ်ခုမှာ ပစ္စည်း နဲ့ လက်ရာ ဆိုပြီး အဓိက နှစ်ပိုင်း ကို ရေးသားပေးရပါတယ်။\nMaterial : သုံးစွဲ မဲ့ ပစ္စည်း တွေ ရဲ့ အမျိုးအစား နဲ့ အရည်အသွေး Type and Quality of Materials, Standards\nExecution : တပ်ဆင် ဆောက်လုပ် တဲ့ အခါ လိုအပ်တဲ့ အရည်အသွေး - Quality of Workmanship, Performance Testing, etc.\nလိုချင်တဲ့ စံချိန်မီ အရည်အသွေး ရအောင် ဘယ်လို လုပ်ရမယ်၊ ဆန်းစစ် ရမယ်၊ စစ်ဆေးစမ်းသပ်ရမယ်၊ ထိန်းသိမ်းရမယ်။ စတဲ့ အချက်တွေ ကို သတ်မှတ်ထည့်သွင်း ပေးရပါတယ်။\nဒီလို ရေးတဲ့ အခါ သုံးပိုင်းခွဲရေးတဲ့ "the 3-Part Format" ကို သုံးပြီး ရေးလို့ ရပါတယ်။\nရေးတဲ့ အခါ ရေးနည်း ကို လေးမျိုး ခွဲကြည့်လို့ ရပါတယ်။\nဘယ်လို လုပ်ရမယ် ဆိုတာ ကို တစ်ဆင့်ချင်း အသေးစိတ် သတ်မှတ် ရေးထားတာပါ။\nဥပမာ၊ ကွန်ကရိ ရဲ့ ခံနိုင်ရည် ( concrete strength e.g., 3000 psi) ကို ထည့်သွင်း သတ်မှတ် ခြင်းမရှိပဲ၊ ဘိလပ်မြေ၊ သဲ၊ ကျောက်၊ ရေ ဘယ်အချိုး နဲ့ စပ်၊ ဘယ်လိုမွှေ၊ ဘယ်လို လောင်း လို့ အသေးစိတ် သတ်မှတ်ပေးတဲ့ ပုံစံပါ။\nဒီလို သတ်မှတ်ရင် ရလာမဲ့ ရလဒ် အရည်အသွေး က သတ်မှတ်ပေးတဲ့ ဒီဇိုင်နာ မှာ တာဝန် ရှိပါတယ်။ သတ်မှတ်တဲ့ ပစ္စည်း သုံးတယ်၊ ပြောတဲ့ အတိုင်း လုပ်တယ်၊ ပေါင် ၆၀၀၀ မခံဘဲ ပေါင် ၃၀၀၀ ပဲ ခံနိုင်ရည် ရတယ် ဆိုရင် လည်း ကန်ထရိုက် တာဝန် မဟုတ်၊ ဒီဇိုင်နာ တာဝန် ပဲ ဖြစ်တယ်။\nဒီနည်း ကို နည်းပညာ မမီတဲ့ ဒေသ တွေ မှာ စံ ဆို တာ မသိတဲ့ ကန်ထရိုက်တာ ကို သုံးရမယ် သုံးဘို့ သင့်တော်ပါတယ်။ အများလုပ်နေကျ မဟုတ် ဒီဇိုင်နာ က ပဲ ကျွမ်းကျင် တဲ့ နည်း ပညာ ကို သုံးမယ် ဆိုရင် လည်း ဒီနည်း က ကောင်းမွန်ပါတယ်။\nစံချိန် စံညွန်းများကို မှီငြမ်းခြင်း အများလက်ခံ တဲ့ ASTM, ASME, ANSI, BS စတဲ့ စံညွန်းတွေ ကို ညွှန်းတာပါ။\nဥပမာ - Building Code လိုအပ်ချက် တွေ ကို ဖြည့်ဘို့ ဖြစ်တာမို့ Building Codes တွေ နဲ့ ညီရင်တော်ပြီ ဆိုတာ မျိုး က လည်း မှီငြမ်း စပက် အမျိုးအစား ပါ။\nဒီနေရာ မှာ ညွှန်းတဲ့ စံ အနိမ့်ဆုံး လက်ခံနိုင်တဲ့ အရည်အသွေး ဖြစ်နေနိုင်တာ ကို လည်း သတိမူ ရပါမယ်။ အဲဒီ အရည်အသွေး နဲ့ ကိုယ့် ပရောဂျက် သင့်တော်၊ မတော် ဆိုတာ ကို သိဘို့ လိုအပ်ပါတယ်။\nManufacturer, Brand, Model တွေ ကို သတ်မှတ် ထားတာပါ။ ဒီတံဆိပ်၊ ဒီမော်ဒယ်၊ ကို ပဲ လက်ခံမယ် ဆိုတဲ့ ပုံစံပါ။\nအထူးသဖြင့် လည်ပတ်နေတဲ့ စက်ရုံ တွေ မှာ ဒီအချက် က အသုံးတဲ့ ပါတယ်။\nစက်ရုံ က အင်ယာ၊ ပညာရှင် တွေ၊ ကျွမ်းကျင် လုပ်သား တွေ အတွက် သုံးနေကျ\nမျိုးတူ တာပဲ သုံးမယ်။ ဒါတွေ က တွေ့ဘူးပြီးသား၊ သိပြီးသား၊ ရင်းနှီးပြီးသား၊ ခေါင်းမစား၊ အလုပ်မရှုတ်ဘူး။ Maintenance လုပ်တဲ့ သူတွေ အတွက် လည်း လွယ်တယ်။ အသစ်တွေ ကို လေ့လာစရာ မလိုဘူး။ Spare Parts တွေ အတွက် လည်း ဇယားမရှုတ်ဘူး။ စသည် ဖြင့်ပေါ့လေ။\nဒီအချက် ကို ပရောဂျက် အသစ်မှာ သုံးတဲ့ အခါ အားနည်း ချက် က အပြိုင်မရှိ တော့ ဈေးဆစ်ဘို့ ခက်တာပါ။ ကန်ထရိုက် တာ မှာ လည်း အခက်အခဲ အချို့ ရှိနိုင်ပါတယ်။ ကိုယ် နဲ့ မရင်းနှီးတဲ့ ကိုယ်စားလှယ် ဆီ က ဝယ်ရတာ တို့ လိုမျိုးပါ။\nအကောင်းအဆိုး က တော့ ဘယ်နည်း မှာ မဆို ရှိနေတာပါပဲ။\nဒီနည်းမှာ ရွေးစရာ မရှိ၊ တစ်မျိုးထဲ သတ်မှတ် ရင် Close ( No Substitution) လို့ သတ်မှတ်နိုင်ပြီး အခြားတစ်ခု အစားထိုး နိုင်ဘို့ အခွင့်အရေး ပေးထားရင် တော့ Substitution Allowed လို့ သတ်မှတ်ပေးလို့ ရပါတယ်။\nဘယ်လိုလုပ်ရမယ် ဆိုတာ ပြောတာ မဟုတ်ပဲ ဘယ်လို စွမ်းဆောင်နိုင်ရမယ် ဆိုတာ ကို သတ်မှတ်တာပါ။ ဥပမာ။ ။\nConcrete Strength က ဘယ်စံနှုန်း အရ ဘယ်လောက်လိုချင်တယ်။\nAir Handling Unit တစ်ခု ဘယ်လောက်အချိန် မှာ ဘယ် Temperature / Humidity ကို ရချင်တယ်။ စသည်ဖြင့်\nဒီလေးမျိုး ကို သင့်တော်သလို သင့်တော်သလို ရောမွှေပြီး ရေးလို့ လည်း ရပါတယ်။\nအခု မာစတာ စပက် တွေ အကြောင်း ကို ဆက်ပြီး မိတ်ဆက်ပေးသွားမှာပါ။\nMASTER SPEC / STANDARD SPECS\nမာစတာ စပက် ဆို တာ က ပစ္စည်း တစ်မျိုးချင်း အတွက် လက်ခံနိုင်တဲ့ အရည်အသွေး၊ သတ်မှတ်ချက် တွေ ကို စုပေါင်း ထည့်သွင်းပြီး ရေးထားတာပါ။\nအင်ဂျင်နီယာ ကို ကိုယ့်ပရော ဂျက် အတွက် သင့်တော်တဲ့ အပိုင်း ကို ယူ၊ မသင့်တော်တဲ့ အပိုင်း ကို ဖျက်ပြီး ပြန်ရေးလို့ ရနိုင်ဘို့ အတွက် စနစ်တကျ အစီအစဉ် ချ ကြိုတင် ရေးသားထားတဲ့ စပက်တွေပါ။ မာစတာ စပက် ကို အခြေခံပြီး ပရောဂျက် ပေါ် မူတည်ပြီး ပြန်လည် တည်းဖြတ်ရေးသားလို့ ရပါတယ်။\nယူအက်စ် က Master Spec မှာ အသုံးများတဲ့ ပုံစံ က တော့ The Construction Specifications Institute ( CSI) format ပုံစံပါ။ Master Format လို့ ခေါ်ပါတယ်။ 1948 မှာ စခဲ့တဲ့ CSI က 1963 မှာ CSI-16 ဆိုပြီး အခန်း ဆယ့်ခြောက်ခန်း ခွဲတဲ့ ပုံစံ နဲ့ စခဲ့ရာက 2004 မှာ အခု CSI-50 format ကို ပြောင်းလဲ ရောက်ရှိသွားပြီ ဖြစ်ပါတယ်။\nအရင် CSI-16 ပုံစံ ကတော့\nDivision 01 — General Requirements (အထွေထွေ)\nDivision 02 — Site Construction (ဆောက်လုပ်ရေး လုပ်ငန်းစဉ်)\nDivision 03 — Concrete (ကွန်ကရိ)\nDivision 04 — Masonry (အုတ်နံရံ၊ အုတ်စီ၊)\nDivision 05 — Metals (သထ္တု)\nDivision 06 — Wood and Plastics (သစ်သား နဲ့ ပလတ်စတစ်)\nDivision 07 — Thermal and Moisture Protection (အပူ နဲ့ ရေငွေ့ ကာကွယ်မှု)\nDivision 08 — Doors and Windows (တံခါး နှင့် ပြူတင်း)\nDivision 09 — Finishes (အချော ကိုင်ခြင်း၊ အချောသတ် ခြင်း)\nDivision 10 — Specialties (စပါယ်ရှယ် ပစ္စည်းများ)\nDivision 11 — Equipment (စက်ပစ္စည်း များ)\nDivision 12 — Furnishings (ပရိဘောဂ)\nDivision 13 — Special Construction (စပါယ်ရှယ် ဆောက်လုပ်၊ တတ်ဆင်မှု)\nDivision 14 — Conveying Systems (သယ်ဆောင်မှု စနစ်၊ ဓါတ်လှေကား၊ စက်လှေကား)\nခုလက်ရှိ CSI-50 Format ကိုတော့ အောက်က လင့်ခ် မှာ သွားကြည့်လို့ ရပါတယ်။\nဒီ Format ကို အခြေခံ ပြီး မာစတာ စပက်တွေ ကို ထင်ရှားတဲ့ အဖွဲ့အစည်း အချိုက ရေးသားဖြန့် ဝေ ကြပါတယ်။\nAIA ( The American Institute of Architects) အသိအမှတ်ပြု Master Spec မှာ ပရောဂျက် အကြီး အသေးနဲ့ သုံးမဲ့ သူရဲ့ လိုအပ်ချက် ကို လိုက်လို့ မာစတာ စပက် အမျိုးမျိုး ကို ရနိုင်ပါတယ်။\nဒီအထဲမှာ ရနိုင်တဲ့ မာစတာ စပက် တွေ ရဲ့ ခေါင်းစဉ် တွေ ကို Table of Content အောက်မှာ တွေ့နိုင်ပါတယ်။ ဆောက်လုပ်ရေး မှာ သုံးလေ့ရှိ တဲ့ Archi, Civil, Structural, Mechanical & Electrical ပစ္စည်း အမျိုးအစား အစုံ သာမက ကန်ထရိုက် စာချုပ် အတွက် လိုအပ်တဲ့ သဘောတူညီချက် တွေ၊ ဆောက်လုပ်ရေး လုပ်ငန်းမှာ သုံးတဲ့ Form တွေ ကိုပါတွေ့နိုင်ပါတယ်။ ပြောရမယ် ဆိုရင် အဆောက်အဦ ဆောက်လုပ်ရေး ကန်ထရိုက် တစ်ခု လုံး အတွက် ပြီးပြည့်စုံ တဲ့ Spec လို့ပြောလို့ ရပါတယ်။\nစက်ရုံ ပရောဂျက် ပိုင်း ကန်ထရိုက် အတွက် က တော့ AIA အစား Engineers Joint Contract Documents Committee ( EJCDC) ကိုမှီငြမ်းတာလည်း ရှိပါတယ်။ EJCDC အပိုင်း ကို နောက်ကြုံတဲ့ အခါ မိတ်ဆက်ပေးပါမယ်။ စကားချပ်…\nFormat ကတော့ CSI format ပါ။ ပါဝင်တဲ့ စာသားမှာ က အကျဉ်းအကျယ်၊ ပုံစံအမျိုးမျိုး ခွဲပေးတဲ့ သဘော ဖြစ်ပါတယ်။ ဒီလို ပုံစံ အမျိုးအစား ခွဲတာတွေ ကို နမူနာ ကြည့်ချင် MasterSpec Library Comparative Table တွေ ကို အောက်က လင့်ခ် မှာ ပေးထားပါတယ်။\nဒီနေရာ မှာ မာစတာ စပက် Text ( Word) files တွေ သာမက ဒီအချက်အလက် တွေ ကို အခြေခံ ပြီး အလွယ်တကူ သုံးလို့ ရမဲ့ Spec Editor တွေ ဖြစ်တဲ့ MasterWorks နဲ့ SpecBuilder တွေ လည်း ရှိပါတယ်။ ဒီလို Editor Program တွေ ကို သုံးရင် အမေးအဖြေ ပေါ်မူတည်ပြီး လိုတဲ့ အပိုင်းကို ခွဲထုတ်ပေးသွား တာမို့ ရေးရတာ ပိုပြီး ရှင်းလင်း လွယ်ကူစေပါတယ်။\nဒီလို ဆိုရင် မာစတာ စပက် ကို သုံးပြီး ပရောဂျက် စပက် ကို လွယ်လွယ်ရေးလို့ ရတယ် လို့ ဆိုနိုင်ပါတယ်။ စနစ် လည်း ကျပါတယ်။ ဒါပေမဲ့ ပြန်လည် တည်းဖြတ် ရေးတဲ့ သူ က လုပ်ငန်း အတွေ့အကြုံ ရှိတဲ့ အင်ဂျင်နီယာ ဖြစ်မှ Project Spec ကောင်းကောင်းရမှာပါ။ ဒီအတိုင်း ကူးချ ရင် အသုံးမကျ ပါဘူး။ မလိုတဲ့ အပိုင်း၊ ဖျက်ရမဲ့ အပိုင်း ကို သိရပါမယ်။ ပြင်ရမဲ့ အပိုင်း ကို လည်း သိရပါမယ်။ ဆက်စပ်ချက် ကို လည်း သိရပါမယ်။ အပိုမပါ ကျစ်ကျစ်လစ်လစ် နဲ့ လိုရင်းရောက်ဘို့ လည်း ဂရုပြုရပါမယ်။ မလိုတဲ့ အပိုင်းတွေ ပါလာရင် ကန်ထရိုက်တာ တင်မက ပတ်သက်ရာ လူအားလုံး ကို တွေဝေ သွားစေနိုင်ပါတယ်။\nစာရေးသူ အတွေ့အကြုံ အရ မာစတာ စပက် ကို ဒီ အတိုင်း ကူးချထားတဲ့ စပက်တွေ ကို Review လုပ်ရတာ အင်မတန် စိတ်ပျက်ဘို့ ကောင်းပါတယ်။ ပရောဂျက် နဲ့ မအပ်စပ် တဲ့ အပိုင်းတွေ၊ ပစ္စည်းရွေးတဲ့ အခါ ရှေ့နောက် မညီတာတွေ၊ အမျိုးမျိုးပါ။ နောက်ဆုံး Specification ကို Project Specific ရေးပေးဘို့ ဖိအားပေးရပါတယ်။\nလုပ်ငန်း နဲ့ ပရောဂျက် လိုအပ်ချက် တွေ ကို သေချာ နားမလည် ဘဲ ကူးချ မယ်ဆိုရင်တော့ မာစတာ စပက် က အသုံးမဝင်တော့ပါဘူး။\nConsultant / Engineering Firms ထပ်ခါထပ်ခါ လုပ်ရတဲ့ လုပ်ငန်းတွေ များလာတဲ့ ပစ္စည်း နဲ့ လက်ရာ လိုအပ်ချက် တွေ ကို အကြိမ်ကြိမ် တည်းဖြတ် ရေးသားရင် ကိုယ်ပိုင် မာစတာ စပက် တွေ ပိုင်ဆိုင်လာကြပါတယ်။ စလုံး က Consultant Firms အတော်များများ မှာ လည်း ကိုယ်ပိုင် မာစတာ စပက် တွေ ရှိလေ့ရှိပါတယ်။\nအခု လာမဲ့ အပိုင်း (၄) မှာတော့ ပိုင်ရှင် စပက် တွေ၊ အကြောင်း ကို မိတ်ဆက်ပေးသွားပါမယ်။\nအချို့ လုပ်ငန်းရှင်တွေ၊ အထူးသဖြင့် Petro-Chemical, Chemical ကုမ္ပဏီ ကြီးတွေ မှာ ကိုယ်ပိုင် Specifications တွေ ရှိလေ့ရှိပါတယ်။\nဒီလို အခြေအနေ မှာ ဒီဇိုင်း အင်ဂျင်နီယာ အနေနဲ့ Client Spec ကို ဦးစားပေး ကြည့်ရပါတယ်။Client Spec ရှိရင် လည်း သေချာ တစ်ကြောင်းချင်း ဖတ်ပြီး ပြင်သင့်တယ် ထင်တာ တွေ ကို Client နဲ့ ညှိပြီး ပြင်ရတာ မျိုးလည်း ရှိပါတယ်။ မပြင်ဘဲ သုံးလို့ ရရင်တော့ အလုပ်ရှုတ် သက်သာပါတယ်။ အချို့ Client တွေ က သူတို့ Spec ကို ပြင်ဘို့ အင်မတန် ဝန်လေးပါတယ်။ Spec Deviation အတွက် အဆင့်ပေါင်းများစွာ ဖြတ်ရပါတယ်။\nဒီစပက်တွေ က သူတို့ရဲ့ လုပ်ငန်း အတွေ့အကြုံ တွေ ကို အခြေခံ ပြီး သူတို့ လိုအပ်ချက် အတိုင်း အထပ်ထပ် မွမ်းမံ တည်းဖြတ်ထားတဲ့ စပက်တွေ ဖြစ်ပါတယ်။ အများအားဖြင့် Confidential Spec တွေ ဖြစ်တာ မို့ လုပ်ဖော်ကိုင်ဖက် ထဲမှာတောင် မဆိုင်သူ လည်း ကြည့်ခွင့် မရှိပါဘူး။\nကန်ထရိုက်တာ ရဲ့ Spec Deviations အကောင်း အဆိုး\nကန်ထရိုက်တာ ဆီက လာမဲ့ Spec Deviations မှာ တော့ ကန်ထရိုက်တာ က စပက်မှာ ဒါလေးကို ဖြေလျော့ပေးရင် တော့ ဈေးလျှော့ပေးမယ်။ ဒါလေးကို လျှော့ပေးရင် အချိန်တိုသွားမယ်။ စသည်ဖြင့် လာနိုင်ပါတယ်။ ကန်ထရိုက်တာ က ပစ္စည်းတွေ ရဲ့ ဈေးကွက် နဲ့ လုပ်ငန်း ကျွမ်းကျင်မှု (စီးပွားရေး အရ အမြတ်ကျန်မှု) မှာ အတွေ့အကြုံ ပိုရင့်တာမျိုး ရှိတတ်ပါတယ်။ သေချာ ဆွေးနွေး ညှိနှိုင်း တတ်ရင် ပိုင်ရှင်၊ အင်ယာ နဲ့ ကန်ထရိုက်တာ အားလုံး အကျိုးရှိနိုင်ပါတယ်။ ဒီနေရာ မှာ အင်ဂျင်နီယာ က ကိုယ့် စပက် ကိုရော ကန်ထရိုက်တာ တင်တဲ့ အဆို ကို သေချာ နားလည်နေဘို့ လိုအပ်ပါတယ်။\nဒါကြောင့် လည်း Spec ရေးတဲ့ အင်ဂျင်နီယာ က လုပ်ငန်းအကြောင်း သေချာ နားလည်ဘို့၊ လိုချင်တဲ့ အရည်အသွေး ကို သိနေဘို့ လိုအပ်ပါတယ်။ မလိုအပ်ပဲ စပက်မြှင့်ထားရင် အင်ယာ၊ ပိုင်ရှင် အထောင်းခံရပါမယ်။ လိုအပ်တဲ့ အရည်အသွေး မရနိုင်ရင် ဖြစ်လာနိုင်တဲ့ အကျိုးဆက် တွေ က လည်း ကိုယ့်တာဝန် ဖြစ်မှာပါ။ ကုဒ်နဲ့ အနိမ့်ဆုံး စပက်အောက် ရောက်ရင် အင်ယာ မှာ ဥပဒေ အရ တာဝန် ဖြစ်ပါမယ်။ မလည်မဝယ် နဲ့ သူများယောင်တိုင်း ယောင်ရင် ပဲ ဖြစ်စေ၊ နားလည်အောင် မကျိုးစားပဲ ဘုကန့်လန့် လုပ်ရင် ပဲ ဖြစ်စေ၊ အစွန်းနှစ်ဘက် က နေ မရှောင်နိုင်ရင် ရေရှည်မှာ အောင်မြင်ဘို့ မလွယ်ပါဘူး။\nအပိုင်း (၅) မှာတော့ အများနဲ့ ဆိုင်တဲ့ Public Works စပက် တွေ၊ အကြောင်း ကို မိတ်ဆက်ပေးသွားပါမယ်။\nPublic Works Specs:\nPublic လို့ခေါ်တဲ့ ပရောဂျက် အများစု မှာ Standards Specifications တွေ ရှိပါတယ်။ ပြည်နယ် လမ်း တံတား ဆောက်လုပ်ရေး မှာ လမ်းတံတား နဲ့ ဆိုင်တဲ့ စံတွေ။ စာသင်ကျောင်း၊ ဆေးရုံ၊ တက္ကသိုလ် တွေ မှာ ဆောက်လုပ်ရေး နဲ့ ဆိုင်တဲ့ ကိုယ်ပိုင် Standard Specificaiton / Master Specification တွေ ရှိလေ့ရှိပါတယ်။ သက်ဆိုင်ရာ လမ်းတံတား ဆိုင်ရာ ဌာန တွေ မှာ လည်း ဒီလို Standard Specification တွေ နဲ့ Standard Drawings ရှိလေ့ ရှိပါတယ်။ စကာင်္ပူ က PUB မှာလည်း လက်ခံနိုင်တဲ့ ပိုက်ပစ္စည်း အရည်အသွေး သတ်မှတ်ချက် စပက်တွေ ရှိပါတယ်။ အခြားအစိုးရ ဌာန တွေ မှာ လည်း ဆောက်လုပ်ရေးဆိုင်ရာ စံချိန်စံညွှန်း သတ်မှတ်ချက် စပက်တွေ ရှိပါတယ်။ (ကုဒ် ကို ဆိုလိုရင်း မဟုတ်ပါ။ ဌာန တွင်းဆိုင်ရာ ဆောက်လုပ်ရေး Specificaitons များကို ဆိုလိုပါတယ်။) ဒီနေရာ မှာ အမေရိက က စာသင်ကျောင်း တွေ က စပက် ကို အလွန် အရေးထား တဲ့ အကြောင်း ကို သတိမူ စေချင်ပါတယ်။ အမေရိက ဆိုတာ ကလေး တွေကို အင်မတန် ဦးစားပေး၊ အကာအကွယ် ပေးတဲ့ နိုင်ငံပါ။ တက်ခ်ဆက် မှာ ပီအီးစနစ် ဖြစ်လာတာ လည်း စာသင်ကျောင်း မှာ ကလေးတွေ မတော်တဆ သေဆုံးမှု ဖြစ်ရာ က စပါတယ်။ စာသင်ကျောင်း ကို တွေ့ရလူ ဝင်ဆောက်လို့ မရသလို ထင်သလို ဒီဇိုင်း လုပ်လို့ လည်း မရပါဘူး။\nစာသင်ကျောင်း ဆောက်လုပ်ရေး ဒီဇိုင်း လမ်းညွှန် နဲ့ မာစတာ စပက် နမူနာ\nနမူနာ အနေနဲ့ Los Angeles Unified School District က စာသင်ကျောင်း နဲ့ ဆိုင်တဲ့ ဒီဇိုင်း လမ်းညွှန် နဲ့ မာစတာ စပက် တွေ ကို အောက်မှာ ဖော်ပြပေးလိုက်ပါတယ်။ ဒီကျောင်း ဒီစတြိတ် က စာသင်ကျောင်း နဲ့ ဆိုင်တဲ့ ပရောဂျက် တွေ မှာ ကြီးကြပ်ဘို့ အင်ဂျင်နီယာ ဌာန တွေ လည်း ရှိပါတယ်။\nစာသင်ကျောင်း ကျောင်းဒီဇိုင်း လုပ်ဘို့ အတွက် လမ်းညွန် စာအုပ်လည်း သတ်သတ်မှတ်မှတ် ရှိပါတယ်…\nစာသင်ကျောင်း ကျောင်းဒီဇိုင်း လမ်းညွန်…\nစာသင်ကျောင်း ကျောင်း နဲ့ ပတ်သက်တဲ့ စံချိန်စံညွှန်း နဲ့ မာစတာ စပက် တွေ ကို လည်း စနစ်တကျ စီစဉ်ထားပါတယ်။…\nဒီဇိုင်း စံနှုန်း များ - Design Standards & Technical Specifications\nမာစတာ စပက်၊ Guide Spec - 2004 CSI MasterFormat (Divisions 01-33,6digit section numbers)\nနာမည်ကြီး တက္ကသိုလ် တော်တော်များများ မှာလည်း ကိုယ်ပိုင် ဆောက်လုပ်ရေး စပက် တွေ ရှိလေ့ရှိပါတယ်။ အထူးသဖြင့် ဓာတ်ခွဲခန်း ( Laboratory) ဆောက်လုပ်ရေး နဲ့ ပတ်သက်ရင် အသေးစိတ် သတ်မှတ်ချက် တွေ ရှိပါတယ်။\nစာဖတ်သူ စိတ်ဝင်စားရင် ရှာကြည့်နိုင်ပါတယ်။\nစကားမစပ်။ ။ စာသင်ကျောင်း နားမှာ လူကြီးဗီဒီယို ( adult video) ဆိုင် ရှိရင် မိဘတွေ က Public Moral Code အရ ကန့်ကွက်လို့ ရပါတယ်။ အရက်ဆိုင်၊ ဆေးလိပ်ဆိုင်၊ ကွမ်းယာ ဆိုင် တွေ၊ ဂိမ်းဆိုင်တွေ မရှိသင့်ပါဘူး။ ကျောင်းတွေ ရဲ့ လိုအပ်ချက် အရ သုံးတာ က လွဲရင် အနီးအနား မှာ လော်တို့ ဆောင်းဘောက် တို့ ကျယ်လောင်စွာ ဖွင့်တယ် ဆိုရင် ဥပဒေ အရ အင်မတန် ကြီးလေးတဲ့ ပြစ်ဒါဏ်သတ်မှတ်သင့်ပါတယ်။\nအပိုင်း (၆) မှာတော့ စက်ရုံ အလုပ်ရုံ ဆောက်လုပ်ရေး နဲ့ ဆိုင်တဲ့ စပက် တွေ၊ အကြောင်း ကို မိတ်ဆက်ပေးသွားပါမယ်။\nစက်ရုံ အလုပ်ရုံ ဆောက်လုပ်ရေး နဲ့ ဆိုင်တဲ့ စပက် တွေ၊\nရေနံ၊ ဓာတု စက်ရုံကြီးတွေ ဆောက်လုပ်တဲ့ အခါ သုံးတဲ့ Specificatons တွေ Standards တွေ က အဆောက်အဦ တွေ မှာ သုံးတဲ့ စနစ် တွေ နဲ့ တစ်မျိုးတစ်ဘာသာ လို့ ပြောလို့ ရပါတယ်။ ဒီလိုဝန်းထဲ က အဆောက်အဦ တွေ မှာ အရင်ဖော်ပြခဲ့တဲ့ Building Spec တွေ အပြင် အခြား ပိုမိုရှတ်ထွေးတဲ့ စံတွေ ကို ပါထည့်သွင်း ရေးသားရပါတယ်။\nကန်ထရိုက် စာရွက်စာတမ်းတွေ ဆိုရင် လည်း AIA အစား Engineers Joint Contract Documents Committee ( EJCDC) ကိုမှီငြမ်း လေ့ရှိပါတယ်။\nရေနံ၊ ဓာတု စက်ရုံကြီးတွေ ဆောက်လုပ်တဲ့ အခါ သုံးတဲ့ ပိုက်အမျိုးအစား စပက်တွေ ကို တော့ Piping Material Spec လို့ ခေါ်ပါတယ်။ အမျိုးအစား များပြီး ကျွမ်းကျင် မှု လိုအပ်ပါတယ်။ Piping Material Engineer ဆိုပြီး ဒီအပိုင်း မှာ ကျွမ်းကျင်တဲ့ အင်ဂျင်နီယာ တွေ ရှိပါတယ်။\nProcess Drawings ( P&IDs) , Piping Iso နဲ့ အခြားလုပ်ငန်း ဆိုင်ရာ Specifications တွေ အတွက် PIP Spec လို့ ခေါ်တဲ့ Process Industry Practices တွေ က ဒီလို ရေနံ၊ ဓာတု စက်ရုံကြီးတွေ မှာ အသုံးများပါတယ်။\nProcess Industry Practices http://www.pip.org/practices\nမှာ သွားရောက် လေ့လာနိုင်ပါတယ်။ အခြားဆက်စပ်တဲ့ Standards Organizations တွေ ကတော့ API, ASME, ASTM, AWS, BS, ISO Standars တွေပါ။ ဒါအပြင် proprietry spec တွေ ကိုယ်ပိုင် Specs တွေ လည်း များပါတယ်။ Client's Spec အများဆုံး တွေ့နိုင်တဲ့ နေရာ လည်း ဖြစ်ပါတယ်။\nစာရွက်စာတမ်း လိုအပ်ချက် လည်း များပါတယ်။ Engineer တွေ အတွက် Very Heavy Engineering လို့ ပြောလို့ ရပါတယ်။\nဒီအပိုင်းတွေ ကို တော့ နောက်ပိုင်း မှာ မိတ်ဆက်ပေးနိုင်ဘို့ မျှော်လင့်ပါတယ်။\nဆောက်လုပ်ရေး လုပ်ငန်း တစ်ခု ရဲ့ စာချုပ်၊ ကန်ထရိုက်တာ ရဲ့ လုပ်ပေးရမဲံ တာဝန်၊ ဘောင်၊ ပရောဂျက် တစ်ခု ရဲ့ လိုအပ်ချက် ကို သတ်မှတ်တဲ့ နည်း၊ (သို့) စာရွက်စာတမ်း နှစ်မျိုးပဲ ရှိပါတယ်။ Drawings & Specifications ပါ၊ Technical Specifications ဆိုတာ က တော့ Project Specifications တွေ ထဲ က တစ်မျိုးဖြစ်ပါတယ်။\nဒါကြောင့် ဆောက်လုပ်ရေး လုပ်ငန်းထဲ ကို ဝင်မဲ့ အင်ယာတွေ အနေနဲ့ Technical Specifications တွေ နဲ့ ကျွမ်းဝင်အောင် ဘို့ လိုအပ်ပါတယ်။\nဆောက်လုပ်ရေး မှာ မှ မဟုတ်ပါဘူး။ ဘယ်အင်ဂျင်နီယာ အလုပ်မဆို Drawigns & Specifications တွေ က ပါပါတယ်။ လိုအပ်တဲ့ တွက်ချက်မှု တွေ မှာတောင် Specification ဘောင်က နေ ကင်းလွတ်လို့ မရပါဘူး။\nPosted by Ko Chaw - ကိုချော at 4:50 PM0comments\nAmerican Institute of Steel Construction (AISC) အမေရိကန် စတီးအင်စတီကျု။\nUS မှာ ကျွမ်းကျင်ရာဘာသာရပ် နဲ့ဆိုင်တဲ့ အင်ဂျင်နီယာ အသင်းတွေ၊ ကုန်ထုတ်လုပ်သူ အသင်းတွေ၊ ကန်ထရိုက်တာ အသင်းတွေ တော်တော်များများ ရှိပါတယ်။ ဒီအသင်းတွေ က ပဲ သက်ဆိုင်ရာ လုပ်ငန်းပိုင်း အတွက် Engineering Standards, Material Specification တွေ Design Manual တွေ ကို ပြုစုကြတယ်။ မွမ်းမံကြတယ်။ နည်းပညာ ကို ပြန့်ပွားအောင် လုပ်ပေးကြတယ်။ ဒီတစ်ပါတ်တော့ American Institute of Steel Construction (AISC), [http://www.aisc.org/] နဲ့ မိတ်ဆက်ပေးမှာ ပါ။ ဒီအသင်း က နည်းပညာ အပိုင်းရော ထုတ်လုပ်သူတွေ နဲ့ ပါဖွဲ့စည်းထားတဲ့ အသင်းတစ်ခု ဖြစ်ပါတယ်။ 1921 မှာ စတင်ဖွဲ့စည်း ခဲ့တာ မို့ နှစ်တစ်ရာ နီးပါး အတွေ့အကြုံ ရှိနေပါပြီ။ ဒီအသင်းက ပို့ချတဲ့ Webinar အချို့ ကို ရုံးမှာ စီစဉ်ပေးလေ့ရှိပါတယ်။ Training သဘောရော Professional Development Hour (PDH) / LU and CEU စတဲ့ လိုအပ်ချက် တွေ ကို ဖြည့်ပေးနိုင်ဘို့ပါ။ ဒီအထဲ မှာ Steelwise Seminar / Webinar တွေ အခြေခံ တဲ့ Publications တွေ ကို ဒီ လင့်ခ် ကနေ သွားပြီးလေ့လာနိုင်ပါတယ်။ http://msc.aisc.org/modernsteel/resources/steelwise/ သူတို့မှာ E-Publications ဆိုပြီး သူ့တို့ ရဲ့ Design Manual အဟောင်းတွေ ကို ပါ Scan ဖတ်ပြီးတင်ပေးထားတယ် လို့ ဆိုပါတယ်။ အားလုံး အတွက် ဖရီးပေးတဲ့ စာအချို့ ရှိသလို။ အချို့ အချက် အလက် တွေ ကတော့ မန်ဘာ ဖြစ် မှ ဖရီးရမှာပါ။ http://www.aisc.org/epubs http://www.aisc.org/content.aspx?id=2858 သံမဏိ တံတား ဆိုင်ရာ AASHTO/NSBA ပူးပေါင်းဆောင်ရွက်မှု။ ဒါနဲ့ဆက်စပ်ပြီး The AASHTO/NSBA Steel Bridge Collaboration အပိုင်းကို လည်း ဒီနေရာမှာ လေ့လာနိုင်ပါတယ်။ http://www.aisc.org/contentNSBA.aspx?id=20130 သံမဏိ တံတား များ ဆောက်လုပ်ခြင်းအကြောင်း ညကျောင်း။ ဒီအသင်းမှာ ဒီလို ညကျောင်း Online Webinar တွေ ကို လည်းပို့ချပေးပါတယ်။ (ဒီ ညကျောင်း နဲ့ပတ်သက်ပြီး ရုံးမှာ ရွာဆော် အင်ယာ အချို့က ရုံးမှာ စီစဉ်ကြပါတယ်။ ကလေးတွေ ကျောင်းကြိုရမဲ့ အချိန် မို့ ကျနော်တော့ မတက်ဖြစ်ပါ။ အခု တော့ နှစ်ပါတ်တောင် ပို့ချလိြု့ပီးသွားပါပြီ။) SSession 1: June 6, 2016 - Introduction to Bridge Engineering Session 2: June 13, 2016 - Introduction and History of AASHTO LRFD Bridge Design Specifications Session 3: June 20, 2016 - Steel Material Properties Session 4: June 27, 2016 - Loads and Analysis Session 5: July 11, 2016 - Steel Bridge Fabrication Session 6: July 18, 2016 - Plate Girder Design and Stability Session 7: July 25, 2016 - Effects of Curvature and Skew Session 8: August 1, 2016 - Fatigue and Fracture Design ဒီသင်တန်းကို ဝါရင့်ပညာရှင် အချို့ က ပို့ချပေးမှာ ဖြစ်ပါတယ်။ တစ်ခုချင်းစီ နဲ့ စီစဉ်ပုံ က လည်း လေ့လာသင့်တယ် လို့ထင်ပါတယ်။ သင်တန်းမှာ ပါတဲ့ အသေးစိတ် နဲ့ ပို့ချမဲ့သူ တွေ အကြောင်း ကို ဒီအောက် က လင့်ခ်မှာ လေ့လာနိုင်ပါတယ်။ http://www.aisc.org/content.aspx?id=33952 စာကြွင်း။ ။ စာရေးသူ က စတီးပိုင်း ကို အပေါ်ယံ လောက်ပဲ အသုံးချဘို့၊ သိဘို့ လိုတဲ့သူပါ။ Steel Structure Design ပိုင်းနဲ့ ပါတ်သက်ရင် မကျွမ်းကျင်ပါ။ တကယ်သုံး မဲ့ သူတွေ အတွက် ရည်ညွန်းချက် ပေးချင်လို့ သာ ရေးဖြစ်တာ ဖြစ်ပါတယ်။\nPosted by Ko Chaw - ကိုချော at 1:16 PM0comments Labels: Structure\nUS RSMeans Construction Cost Data Books & Estimating\nအမေရိကန် တွေ Cost Estimates မှာ အကြမ်းဖျဉ်း ခန့်မှန်းဘို့ အတွက် မှီငြမ်းစာအုပ် အချို့ရှိပါတယ်။ ဒီနေရာ မှာ အသုံးများတဲ့ မှီငြမ်း က တော့ RSMeans Cost Data Books တွေပါ။ ၂၀၁၆ အတွက် စာအုပ် ၂၆ အုပ်ရှိပါတယ်။ B ဒီခန့်မှန်းချက် မှာ အကြမ်းဖျဉ်း ခန့်မှန်းဘို့ အတွက် အဆောက်အဦ အမျိုးအစား၊ ဧရိယာ အရွယ်အစား နဲ့ ခန့်မှန်းတာ ရှိပါတယ်။ အဆောက်အဦ ရဲ့ တည်ဆောက်ပုံ အချက်အလက် အချို့ပါတယ်။ အဆောက်အဦ မှာ ပါနိုင်တဲ့ အခြား အချက်အလက် တွေ အတွက် ထည့်စဉ်းစားရမဲ့ အချက် ပါတယ်။ နေရာဒေသ အလိုက် ပြန်ပြီးညှိဘို့ Material & Labor Index Factor ပါတယ်။ ဒီအဆင့် ကို (+/- 50%) မျိုးမှာ သုံးနိုင်ပါတယ်။ ဒီမော်ဒယ် ရဲ့ တွက်ချက်မှု ပုံစံ ကို အောက်က လင့်ခ်မှာ လေ့လာနိုင်ပါတယ်။ https://www.rsmeans.com/square-foot-models.aspx . ဒုတိယ အဆင့်က Material Take Off လုပ်ပြီး မှ တွက်ရတယ်။ ( အများအားဖြင့် MTO ကို အင်ယာ တွေ က ကူတွက်ပေးရပါတယ်။ Estimator တော်တော်များများ က MTO မနိုင်ပါ။ Contract & Procurement တာဝန် က လည်း တစ်ယောက်တည်း တာဝန် ဖြစ်ချင်မှ ဖြစ်ပါမယ်။ စကာင်္ပူ မှာ ဆိုရင် တော့ QS ကောင်း တစ်ယောက် ရှိရင် MTO, Estimates, Tendering, Contract, Procurement, Sub-contract တော်တော်များများ ကို လက်လွှဲလို့ ရပါတယ်။) ဒီအဆင့်အတွက် Building Cost Data, Mechanical Cost Data, Electrical Cost Data & Plumbing Cost Data တွေ ကို မှီငြမ်းနိုင်ပါတယ်။ Labor Rate မှာတော့ တည်ဆောက်ပုံ တူပေမဲ့ အမြင့်မတူ ရင် ဈေးမတူပါဘူး။ ဥပမာ ၁၀ ပေ အမြင့်မှာ ဆင်တဲ့ ပိုက်နဲ့ ပေ ၃၀ အမြင့်မှာ ဆင်မဲ့ ပိုက် ပစ္စည်းတူပေမဲ့ ဈေးနှုန်း မတူပါ။ (မှတ်ချက်။ ။အထပ်တစ်ခု ရဲ့ ကြမ်းပြင် က နေ တိုင်းတဲ့ အမြင့် ကို ဆိုလိုတာပါ။ ဒီအတိုင်း လား၊ လှေကားနဲ့ တက်ရမလား၊ Scaffold ပေါ်ကနေ ဆင်ရမှာ လား ဆိုတဲ့ သဘောမျိုးပါ။ စကားချပ်) MTO ရဲ့ Detail Level ဘယ်လောက်အဆင့် အထိ တွက်မလဲ ဆိုတာ ကတော့ ကိုယ်လိုချင်တဲ့ ဘတ်ဂျက် တိကျမှု ပေါ်မူတည်ပါတယ်။ အများအားဖြင့် တော့ (+/- 10%) လောက်ဝင်အောင် တွက်ကြပါတယ်။ RS Means မှာ ဒီလို အသေးစိတ် အတွက် နှုန်းထား ပါတဲ့ အပြင် ပြည်နယ်၊ မြို့ ရဲ့ နေရာ ဒေသ ကို လိုက်ပြီး Material Cost & Labot Adjustment Factor တွေပါတယ်။ ဒါက ဘတ်ဂျက် တွက်တဲ့ အဆင့်။ ဒီနေရာ မှာ ဈေးကွက် က ဈေးနှုန်း အတက်အကျ ကို လည်း ထည့်သွင်းစဉ်းစားပေးရပါမယ်။ တကယ့် ကန်ထရိုက်တာ တွေ က တော့ Specifications နဲ့ Engineering Design ပေါ်မူတည်ပြီး Contract Price & Unit Rates တင်ကြတယ်။ Supplier ဆီက ဈေးနှုန်း နဲ့ အရှုံးအမြတ် ကိုတွက်ပြီး တင်ဒါတင်ကြတယ်။ အပေါ်က RS Means နဲ့ ယှဉ်ရင် များချင်များမယ်။ ဒီအချိန် မှာ အင်ဂျင်နီယာ က Justification လုပ်ပေးရပါတယ်။ အဓိက က တော့ ဒီဇိုင်း Specification မှာ လိုအပ်ချက် ပိုတဲ့ အချက် တွေ ပါ။ Spec မြင့်တယ်၊ ဒါမှမဟုတ် Design Basis လိုအပ်ချက် က Minimum Code Requirement ထက်ပိုရင် ဈေးနှုန်းမြင့်မှာပါ။ လောင်းကစား လုပ်သလို ကန်ထရိုက်တာ အချို့ က တစ်ခါတစ်လေ အလုပ်ရဘို့ အတွက် အောက်ဈေးနဲ့ လိုက်တာ လည်း ရှိတယ်။ ပြီးရင် Change Order (Variation Order) နဲ့ ပြန်ထေမယ် ဆိုတာ မျိုးပါ။ ချွင်းချက် ဆို တာ က တော့ နေရာတိုင်းမှာ ရှိပါတယ်။ https://www.rsmeans.com/products/books.aspx အခြားအချက် က တော့ Commodity Price Fluctuation နဲ့ သက်ဆိုင်ပါတယ်။ ဥပမာ Structural Steel Price က အမြဲတမ်း ငြိမ်နေတာ မဟုတ်ပါဘူး။ အရင် စလုံး၊ မလေးရှားမှာ လုပ်တုန်းက ဒီဈေးနှုန်း အပြောင်းအလဲ တွေ အတွက် ကန်ထရိုက်တာ အချို့ က ချွင်းချက် တင်ထားတာ Estimated Cost Escalation တွေ လုပ်ထားတာ တွေ့ဘူးပါတယ်။ အရင်တုန်း က ဆိုရင် ဂျပန် က စတီးဈေးကွက် ရဲ့ အဓိက ထုတ်လုပ်သူ၊ ကိုဘေး စတီး က နာမည်ကြီး၊ ကိုဘေး ငလျင် တုန်းက ရယ် နူ ဓာတ်ပေါင်းဖို ပွင့်တုန်း က ရယ် စတီးဈေး ကွက် ကို ရိုက်ခတ်တာ ရှိပါတယ်။ Electrical Cable ဆိုရင် Copper Price ကို အထိုက်အလျောက် မီခိုမှု လည်း ရှိပါတယ်။ နောက် Hauling (Excavated Earth Removal from Site) ဆိုတာတောင် Dumping Sites လိုအပ်ချက် ပြောင်းရင် ပြောင်းပါတယ်။ မှီငြမ်း၊ https://www.rsmeans.com/square-foot-models.aspx https://www.rsmeans.com/products/books.aspx?pagesize=0&sort=nameasc https://www.rsmeans.com/products/books.aspx\nPosted by Ko Chaw - ကိုချော at 1:13 PM0comments Labels: Project Management